Улуғ карвон билан... JXTC Tribune Times - шаблон joomla\nУлуғ карвон билан... Муаллиф: Аброр Мухтор Алий\nЧоршанба, 23 Сентябр 2015 17:28\tхарф ўлчами\nБу “номаълум” бошсиз чавандозлар оғзиларини тўлдириб Ислом уламоларини ҳақорат қилаверадилар. Яна ушбу ҳақоратомуз маданиятсизликларини “танқидчилик”, “ҳақни айтиш” каби баландпарвоз шиорлар билан хаспўшлашга уринишади. Баъзи содда инсонлар уларни гўё ҳақни айтаётганлар, деб ўйлашади ва бу билан уламолар золимларга хизматчи эканда, дейишни бошлашади! Шу ўринда ким зулмга хизмат қилаётганини аниқ билиш учун зулмнинг асл таърифини билиб олишимиз лозим. Зотан ўша номаълум шахслар зулм калимасини фақат бир давлат вакилига ёки бир мамлакат ҳудудига чегаралаб олиб, ўз мақсадлари йўлида бошқа асл илмий таърифларни оёқ остиларига олмоқдалар. Зулм нима?Имом Журжоний ўзларининг “Таърифот”ларида шундай дейдилар:الظلم وضع الشيء في غير موضعه، وفي الشريعة: عبارة عن التعدي عن الحق إلى الباطل، وهو الجور، وقيل: هو التصرف في ملك الغير ومجاوزة الحد.“Зулм бир нарсани ўз ўрнидан бошқа жойга қўйишдир. Шариат истилоҳида эса, зулм ҳақдан ботилга ошиб ўтишдан иборатдир. Бу жаврдир. Зулмга яна шундай таъриф ҳам берилган: “У бошқанинг мулкида тасарруф қилиш ва ҳаддан ошишдир”.Бу таърифга кўра уламоларни ҳақорат қилаётганлар, ўзларининг ҳақлари бўлмаган нарсаларда тасарруфга киришаётганлар эканини ҳар ким очиқ кўриб турибди. Демак зулмнинг таърифига кўра булар ҳам золимларнинг бир туридир. Доноларга ақл ўргатаётган нодонлар, олимларга йўл кўрсатмоқчи бўлаётган жоҳиллар ҳақиқий золимлардир!Шу ўринда раддия билан танқиднинг ҳам фарқини ажратиб олиш лозим деб ўйлайман. Зотан раддия илмий асосларга суяниши лозим бўлганидек, танқид завқ масаласидир...Танқид...Бу калима кўпинча шеърда ва адабий жанрларда кишиларнинг завқларини турли туманлигини ифодалаш учун қурол вазифасини ўтайди. Бириси тотган завқни бошқаси ҳидлаб кўради ва ўз завқини танқидчилик асосида ифодалайди. Танқидчи одатда у қадар хуш кўрилмайди. Шунинг учун танқидчига қарата: “Ўзинг бирор мисра шеър ёзганмисан?!” каби таъналар доимо ёғилиб туради. Аслида танқидчилик шеър ёзишдан кўра устунроқ савияни талаб қилади. Зотан шеърни тушунмаган киши уни танқид қила олмайди. Шунинг учун ҳам моҳир танқидчиларга қилинган таъна бир оз ноўрин кўринади. Бир шоир танқидчига: “Ўзинг бирор мисра шеър ёзганмисан?!” дебди. Шунда танқидчи ўта босиқлик билан шоирга қараб: “Мен тухум туғишни билмасамда, тухумнинг таъмини товуқдан кўра яхши биламан!” деб жавоб берибди.Ҳа, бу завқ масаласи. Буни тўғри тушуниш, ҳар кимда ҳар турли завқ бўлишини тўғри қабул қилиш лозим...Аммо раддия...Раддия танқиддан кўра анча устун савия талаб қиладиган маслакдир. Танқид завқ асосига қурилган бўлса, раддия илмий асосларга суянган бўлиши лозим. Тасниф қилинган асарларни завқнинг ўзи билан танқид қилиш тўғри эмас. Шундай экан танқидчилар завқларига суяниб, мантиқий тушунчаларини олға суриб, илмий нақлларни танқид қилишга ҳақли бўла олмайдилар. Мабодо танқид қилсаларда уларнинг танқидлари беэътибор қолдирилади. Илмий манбаларга нисбатан танқиддан кўра раддия калимасини ишлатиш лозим. Илмий асарларга танқид эмас, балки раддия бериш мумкин. Раддиянинг эса ўзига яраша шартлари мавжуд. Ўша шартлардан бири ёзилган асарга қарши илмий асосда раддия ёзиш ва бу жараёнда ўз фикрларини исботлаб беришидир. Илмий асарларга қарата қуруқдан қуруқ қичқиравериш ярамайди. Миллатимизнинг машҳур мақолларидан бири: “Ит хурар, карвон ўтар!” жумласи ҳам айнан шу ҳолатга нисбатан айтилган. Яъни карвон каби узоқни кўзлаган зотларга қарата қуруқдан қуруқ қичқираётганлар карвонга қарата маъносиз хураётган итларга ўхшатилган. Карвон ўз манзили сари давом этаркан, итларнинг хуриши йўл йўлакай қолиб кетаверади!Ислом тарихида бугунга қадар раддия жанрининг юксак намуналарини кўришимиз мумкин. Уларни бирма бир санаб чиқиш имконсиз. Битта мисол келтириш билан чекланаман. Ҳижратнинг олтинчи еттинчи асрлари орасида ботинийлик Ислом асосларига жиддий шаклда ҳужум қила бошлади. Фалсафий қарашлар асосига қурилган ботиний тушунчалар рофизийларнинг қуроли сифатида бўртиб чиқди. Рофизийларнинг машҳур олимларидан бири Ҳасан ибн Юсуф ибн Алий ибн Мутаҳҳир Ҳуллий 709 ҳижрий санада “Минҳожул карома фий исботил имома” номли асар ёзди. Бу асарнинг мухтасар маъноси қуйидагича эди:1. Имомийлик масаласини ва унга тобеъ бўлиш вожиблигини исботлаш;2. Ҳазрати Алий розияллоҳу анҳудан олдинги уч халифа нохақ инсонлар ва уларнинг қатли вожиблигини кўрсатиб бериш;3. Улар Алийнинг ҳаққини ғасб қилишганини таъкидлаш.4. Пайғамбар соллаллоҳу алайҳи васаллам вафотларидан сўнг уммат тўртга бўлинган, Алийнинг жамоаси, яъни аҳли байт заиф бўлиб қолган ва бундан фойдаланиб бошқа саҳобалар аҳли байтга зулм қилишганини тасдиқлаш.5. Шунга кўра уч халифани ва уларни дастаклаган бошқа барча саҳобаларни сўкиш ва лаънатлаш жоиз деб билиш;6. Аҳли байтдан бошқа барча саҳобалар Пайғамбар соллаллоҳу алайҳи васалламдан кейин муртадликка юз тутишган ва улардан қилинган ривоятлар асоссиз эканини кўрсатиб бериш;7. Қадарийлик, жаҳмийлик, хаворижийликнинг фалсафий туғёнларини Аҳли суннага нисбат бериш ва ҳоказо...Китоб шу мақсадларни исботлашга қаратилган ва унда мантиқ ва ақлий ҳамда нақлий далиллар билан даъволар исботлашга уринилган. Бунга кўра муаллиф юз мингдан ортиқ саҳобаи киромларни тарих саҳнасидан улоқтирмоқчи бўлади. Оишаи Сиддиқа, Абу Ҳурайра ва бошқа бир қанча ровий саҳоба разияллоҳу анҳумлар “муртад”га чиқарилгач, “Саҳиҳи Бухорий” ва “Саҳиҳи Муслим” ҳамда бошқа ҳадис тўпламлари ҳам кераксиз манбага айланиб қолади! Шу услуб билан Аҳли Суннанинг барча мазҳаблари қадрсизлантирилади! Китоб шу қадар кучли таъсирга эга эдики, ҳатто Имом Надавий раҳимаҳуллоҳнинг таърифи билан айтганда ушбу “Минҳожул карома фий исботил имома” асарига раддия ёзилмаса эди, эллик йил ичида Аҳли сунна деган мазҳаб қолмаган бўларди!Китоб Шомга етиб келди. Унга раддия ёзиш лозим эканини барча уламолар мулоҳаза қилишди. Бу ишнинг устаси, асл заргар эса ўша даврда зиндонда бўлган Абул Аббос Тақийюддин Аҳмад ибн Таймия раҳимаҳуллоҳ эди. Шунинг учун китобни зиндонга, Ибн Таймия раҳимаҳуллоҳнинг ҳузурига етказишди ва унга раддия ёзиш лозимлигини айтишди. Ибн Таймия “Минҳожул карома”га раддия сифатида олти ойда саккиз жилдлик “Минҳожус суннатин набавия” номли асарини ёзди. Асарда рофизийларнинг ботил тушунчалари, уларнинг келиб чикиш манбалари, аҳли китобларнинг адашиш услуби айнан рофизийларда зоҳир бўлгани ўта маҳорат ва чуқур тадқиқотлар ила исботланди. Имом Заҳабий бу асарни мухтасар шаклига келтирар экан охирида: “Ушбу “Мунтақо” (яъни “Минҳожус сунна”нинг мухтасари) инсонларнинг ҳимматига яраша бўлди. Асарнинг асли эса, яъни “Минҳожус сунна”нинг ўзи Шайхнинг ҳимматига ярашадир. Аллоҳ уни Ўз раҳмати ила буркаган бўлсин!” деган.Имом Надавий раҳимаҳуллоҳ эса китобни таърифлаганида ҳудди Сулаймон алайҳис саломни кўрган чумолилар инига кириб кетганидек, “Минҳожус сунна”ни кўрган рофизийлар инларига кириб кетишди, деган! Ҳатто шиалар “Минҳожус сунна” асаридан шу қадар зарба еганларки, бирор ишга назр қилишса уларнинг орасида: “Агар фалон ишим битса иккита “Минҳожус сунна” китобини олиб Аллоҳ йўлида ёқаман!” деган гап тарқалган! Дарҳақиқат, китобни ўқиган киши унинг ўта кучли асосга суянганини, баҳс санъатининг юксак намунасини кўради. Мана шу асар раддия санъатига ёрқин мисоллардан биридир!...Бизнинг миллат Ислом оламига ўта қадрли уламоларни етиштириб тақдим қилган. Тарих саҳифалари бу зотларнинг зикри ила тўлиб тошган. Уларнинг фақат номларини ва мерос қолдирган асарларини зикр қилсак бир неча жилд китоблар бўлиши маълум... Исломнинг бизгача етиб келган улкан мероси айнан шу каби жонкуяр уламоларнинг фидокорликлари билан эсланади, уларнинг қаламлари жиҳод қиличига, сиёҳлари эса шаҳидлар қонига тенглаштирилади...Афсуски, бугунги кунимизда бу хизматларнинг қадрини тушуришга уринаётганлар, Ислом душманларининг гижгижлаши билан уларнинг пинжига кириб олиб мусулмон уламоларни “танқид” қилаётган “калласи катталар” кўпайди. Ҳа, бу хўққабозлар танқид билан раддиянинг фарқига бормайдиган товуқмиялардир.Марҳум устозимиз шайх Муҳаммад Содиқ Муҳаммад Юсуф раҳимаҳуллоҳ асарларининг илмий аҳамиятини бугун ёшу қари, эркагу аёл, шоҳу гадо бир овоздан эътироф қилиб турибди. Бу илмий асарларнинг аҳамиятини бошқалар олимларчалик англаб етиши мушкул. Зотан зар қадрини заргар билади! Жоҳилларга жавоб қайтариш у қадар зарурий иш эмас. Аммо жоҳилнинг сафсатасидан кимлардир таъсирланаётган бўлса унинг жавобини бериб қўйиш зарурий ишлардандир. Салафларимиз буни алоҳида таъкидлашган.Шундай экан “танқидчи” масхарабозларни ўз ҳолида тарк этиб, раддия савияси борларга бир таклиф бермоқчиман. Мабодо марҳум шайх ҳазратларининг хизматларидан кўнгли тўлмаётганлар бўлса марҳамат қилиб ҳеч бўлмаганда оммага ўз маслаклари, ақидалари, усуллари, фиқҳий қарашларини ифода қиладиган асарлар тақдим қилишсин. Ақл эгалари, олимллар уларнинг асарларини шайх Муҳаммад Содиқ Муҳаммад Юсуф ҳазратларининг асарларига солиштириб кўришсин. (Зотан бундай ишга журъат қиладиган ақл эгаси бўлмаса керак!) Агар ҳақ бўлсалар уларнинг гапларини олайлик. Ҳақ эканларини исботлай олишмаса қуруқ қошиқлик қилишдан тўхташларини барчамиз бир овоздан талаб қилайлик.Марҳум устозимизнинг илмий аҳамияти юксак бўлган меросларининг рўйхатини қуйида келтираман! Шу илмий асарларга муқобил асарлар ёзиш ёки бу асарларга илмий раддиялар ёзиш савияси бор инсонлар марҳамат қилиб ўз раддияларини келтирсинлар! Ҳақорат ва туҳматлардан, қуруқ фитна тарқатишдан кўзланган мақсадга эришиб бўлмайди, ахир.Бир олимнинг орқасидан гапиришдан, уни танқид қилишдан олдин аввало унга яраша савияда бўлиш ва унинг муқобилига тенг кела оладиган бирор иш тақдим қилиш лозим. Бўлмаса танқидлар қуруқ сафсата бўлиб қолади холос! Сиёсий атамалардан уч тўрттасини ёдлаб олиб, бошқаларни ҳам сиёсий майдонга тортқилашга уриниш ва бунинг учун динни ўз мақсадига ишлатишга ҳаракат қилиш у қадар мақтовга сазовор иш эмас. Ҳазрат сиёсатни уч талоқ қилган зот эдилар. У киши миллат учун, дин учун хизматни ҳар қандай нарсадан устун қўярдилар. Шунинг учун Ҳақ таоло у зотнинг ишларига барака берди, хизматларини самарали қилди. Бу зотнинг нафақат асарлари, балки ўзларининг шахсий ахлоқлари ҳам миллатнинг ҳурматига сазовор бўлди. Бизнинг миллат ҳақли равишда бу зотни ўзига устоз дея қабул қилди, бир марта кўрмаган инсонлар ҳам ўзини бу алломага яқин тутди. Вафотидан маҳзун бўлди. Бухорийдек зотни бутун уммат ўзига устоз дея қабул қилганида, у зотнинг Бухоролик ҳамшарлари сиғдиришмаганди. Бугун ҳаммма имом Бухорийнинг руҳига раҳмат сўраб дуо қилар экан, ўша давр ғаразгўйларини биров эсламайди. Мабодо эслаб қолинса, ўша ҳасадгўйлар яхшилик билан ёдга олинмайди. Бугун ҳам айнан шу вазият кўзга ташланмоқда. Шайх аллома Муҳаммад Содиқ Муҳаммад Юсуф раҳимаҳуллоҳни бутун дунёда ҳавас ила эсланаётган бир даврда ўзимизнинг ўзбек миллатимиздан бўлган уч тўртта ҳасадгўйлар бу зотни камситишга, танқид қилишга уринмоқда. Майли, ҳар ким ўзи танлаган сафдан юради. Кимдир карвонга эргашади, кимдир карвон ортидан хуради...Раддияга уринмоқчи бўлганлар марҳамат қилиб қуйидаги манбаларни тафтиш ва тадқиқ қилиб чиқинглар!Марҳум устозимизнинг нашрдан чиққан асарлари:Ёзма асарлар:1. Қуръони Карим маънолари таржимаси.2. «Тафсири Ҳилол». Қуръони Карим тафсирига бағишланган, йирик олти жилддан иборат;3. «Ҳадис ва Ҳаёт». Мансур Алий Носиф Ҳусайнийнинг Исломнинг асосий мавзулари бўйича жамланган ҳадислар тўплами бўлмиш «Ат‑тажул‑жамиъ лил‑усул фи аҳадисир‑росул» асарининг таржима ва шарҳи. Ушбу «Ҳадис ва Ҳаёт» мажмуаси 37 жилддан иборат 39 жузли йирик силсила бўлган. Улар қуйидагилардир:1-жуз. Муқаддима.2-жуз. Ислом ва Иймон китоби.3-жуз. Ният, Ихлос ва Илм китоби.4-жуз. Поклик китоби.5-жуз. Намоз китоби-1.6-жуз. Намоз китоби-2.7-жуз. Намоз китоби-3.8-жуз. Закот китоби.9-жуз.Рўза китоби.10-жуз. Ҳаж ва Умра китоби.11-жуз. Савдо, Зироат ва Вақф китоби.12-жуз. Фароиз ва Васият китоби.13-жуз. Никоҳ, Талоқ ва Идда китоби.14/15-жузлар. Қасамлар, назрлар ва ов китоби.16/17-жузлар. Таом, шароб ва либос китоби.18-жуз. Тиб ва Дам китоби.19-жуз. Оламларга раҳмат пайғамбар.20-жуз. Анбиёлар қиссаси.21-жуз. Абу Бакр ва Умар розияллоҳу анҳумо.22-жуз. Усмон ва Али ибн Абу Толиб розияллоҳу анҳумо.23-жуз. Жаннат башорат берилганлар ва аҳли байт.24-жуз. Пешқадамлар розияллоҳу анҳум.25-жуз. Нубувват хонадони хонимлари.26-жуз. Ансорлар розияллоҳу анҳум.27-жуз. Ахёрлар ва Диёрлар фазли.28-жуз. Тафсир китоби.29-жуз. Тафсир, Туш ва Масаллар китоби.30-жуз. Қуръон фазилатлари китоби.31-жуз. Сияр ва Мағозийлар китоби.32-жуз. Фитналар ва Қиёмат аломатлари китоби.33-жуз. Сияр ва Мағозийлар китоби.34-жуз. Яхшилик ва Ахлоқ китоби.35-жуз. Дуолар, Зикрлар, Истиғфор ва Тавба.36-жуз. Зуҳд ва Рақоиқлар китоби.37-жуз. Адаб китоби.38-жуз. Ҳадлар китоби.39-жуз. Амирлик ва Қозилик аломатлари.4. Сунний ақидалар.5. «Ақийдатут-таҳовия» шарҳининг талхиси.6. Ақоид илми ва унга боғлиқ масалалар.7. Усулул‑фиқҳ.8. Кифоя (Убайдуллоҳ ибн Масъуд Ҳанафийнинг «Ан‑нуқоя фи мухтасарил‑виқоя» асарининг таржима ва шарҳи).9. Фиқҳий йўналишлар ва китоблар.10. Мазҳаблар – бирлик рамзи.11. Ихтилофлар, сабаблар, ечимлар.12. Қуръон илмлари.13. Мусталаҳул‑ҳадис.14. Тасаввуф ҳақида тасаввур.15. Руҳий тарбия: 1‑жилд «Покланиш», 2‑жилд «Тикланиш», 3‑жилд «Хулқланиш».16. Хислатли ҳикматлар (Ибн Атоуллоҳ Сакандарийнинг «Ҳикам»ига ёзилган шарҳ). 5 жилд.17. Расулуллоҳ соллаллоҳу алайҳи васаллам (таржима).18. Зикр аҳлидан сўранг (савол‑жавоблар тўплами). 4 жилд.19. Одоблар хазийнаси (Имом Бухорийнинг «Ал‑адабул‑муфрад» асарининг таржима ва шарҳи). 4 жилд.20. Яхшилик ва силаи раҳм (Ҳусайн ибн Ҳасан Марвазийнинг «Китабул‑бирри вас‑сила» асарининг таржима ва шарҳи).21. Исломнинг мадори бўлган ҳадислар рукни (кичик 4 жилд).22. Иймон.23. Исломда инсон ҳуқуқлари.24. Исломда экология.25. Васатия – ҳаёт йўли.26. Мукаммал саодат йўли.27. Оила фароғат қасри.28. Бахтиёр оила.29. Ижтимоий одоблар.30. Ислом – соф табиат дини.31. Дин насиҳатдир.32. Бозор ва унга боғлиқ масалалар.33. Қарз ва унга боғлиқ масалалар.34. Фолбинлик, сеҳргарлик, жин чиқариш ва ноанъанавий даволаш каби ишлар ҳақиқати.35. Ёлғон.36. Исроф.37. Шоядки тақводор бўлсак.38. Мўминнинг мерожи – муфассал намоз китоби (кирил ва лотин алифболарида);.39. Рамазонни қаршилаб.40. Ҳидоят имоми – Имом Абу Мансур Мотуридий.41. Самарқанднинг сара уламолари.42. Очиқ хат.43. Кексаларни эъзозлаш.44. Намоз мўминнинг мерожи.45. Рўза мўминнинг қалқони.46. Соғлом бола.Рус тилидаги китоблари:1. Ийман, Ислам, Куръан.2. Суннитские вероубеждения.3. Васатыя – путь жизни.4. Истина о сути гадания, колдовства, изгнания джиннов и нетрадиционных методов лечения.5. Разногласия: причины и решения.6. «Тафсири Хилал» 30-джуз;7. «Тафсири Хилал» 1 и 2‑том;8. «Хадисы и Жизнь»: 1-том «Введение», 2-том «Ислам и Ийман», 3-том «Намерение, ихлас и знание», 4-том «Чистота», 18-том «Исцеления и рукйа», 19-том «Пророк, явившийся мирам милостью».Тасвирли ёзувлар:1. Ижтимоий одоблар: 2012 йил Рамазон суҳбатлари (7 та диск).2. Рамазон туҳфаси: 2013 йил Рамазон суҳбатлари (6 та диск).3. Алоҳнинг зикри ила қалблар ором топур: 2014 йил Рамазон суҳбатлари (5 та диск).4. Бахтиёр оила (2та диск).5. Ибратли дунё.6. Одоблар бўстони (2 та диск).7. Зикр аҳлидан сўранг (2 та диск).8. Ҳикматли дунё (5 та диск). Руҳий тарбия: 1.Муқаддима. 2.Ҳусни хулқ. 3.Илм.9. Руҳий тарбия: 4.Қалбни тозалаш. 5.Намоз. 6.Закот.10. Руҳий тарбия: 7.Рўза. 8.Ҳаж.11. Руҳий тарбия: 9.Қуръон тиловати. 10.Зикр.11.Кун тартиби (1).12. Руҳий тарбия: 12.Кун тартиби (2).13.Тафаккур.13. Руҳий тарбия: 14.Муробата. 15.Нафс поклиги. 16.Ҳусни хулқ (1).14. Руҳий тарбия: 17.Ҳусни хулқ (2). 18-Тил офатлари.15. Руҳий тарбия: 19.Ёлғон. 20.Ғийбат. 21.Чақимчилик.16. Руҳий тарбия: 22.Маддоҳлик. 23.Куфр.17. Руҳий тарбия: 24.Ширк.25.Фосиқлик. 2.Бидъат.18. Руҳий тарбия: 27.Риё. 28.Ҳасад.Овозли ёзувлар:1. Қуръони Карим маънолари таржимаси (6 та диск).2. «Тафсири Ҳилол»: 23 – 30‑жузлар.3. «Ҳадис ва ҳаёт»: 2 – 21, 23 – 27, 30, 34 – 36‑жузлар.4. Руҳий тарбия: 1 – 88‑мавзулар (3 та диск).5. Ҳикматли дунё (8 та диск).6. Ҳадис сабоқлари (2 та диск).7. Сунний ақийдалар.8. Иймон.9. Ҳаж китоби;.10. Ихтилофлар, сабаблар, ечимлар.11. Яхшилик ва силаи раҳм китоби.12. «Ал‑адабул‑муфрад». 1 – 3-жилдлар.13. Мукаммал саодат йўли.14. Васатия.15. Бахтиёр оила.16. Қуръон илмлари.17. Зикр аҳлидан сўранг. 1 – 3‑қисмлар.Булардан ташқари яна қуйидаги ишлар қилинмоқда:1. "Олтин Силсила" проекти амалга ошрилмоқда. Бунда тўққизта саҳиҳ тўплам энг ишончли матнлар орқали таржима қилинмоқда! Биз матн излаш давомида хозирги ривожланган замонамизда хам матнлар устида у қадар жиддий ишлар қилинмаганини гувоҳи бўлдик. Бухорийнинг матни "Султония" асосида бўлди. Лекин бошқа матнларни гуруҳимиз орасидан муҳаддис мутахассисларимиз алохида тадқиқ қилиб чиқишди. Бу дегани, бундан кейин биздаги арабча матн ўта нодир ва қимматли матн ҳисобланади ва бу матндан бошқалар ҳатто араблар хам фойдаланиши мумкин.2. Катта миқёсда Ислом қомуси ишлаб чиқилмоқда.3. Ибн Нужайм раҳимаҳуллоҳнинг “Ашбоҳ ва Назоир” асари таржима қилинган, ҳозирда тахрир қилинмоқда.4. Тақий Усмонийнинг "Буҳус" китобининг иккитаси ҳам таржима қилинган. Бу ҳам таҳрир жараёнида!5. Доктор Рафиқ Юнус Мисрийнинг "Молиявий муомалалар фиқҳи" китоби бир жилдда, 400 бет атрофида булади. Таржима тахрири тугаган. Босилишга тайёр турибди!6. Фиқхул Акбар китоби таржима ва шарх қилинди!Яна ўнлаб мавзуларда юздан ортиқ исломий илмлар таълимотлари таржима таҳлил ва баҳслар нашр қилинди ва қилинмоқда. Бизда уламолар шундай ишларни қилишди ва қилишмоқда!Демак, бизнинг ўлкамиздаги исломий маърифат ва диний хизматлар шу савияда давом этмоқда. Мабодо бу ишлар кимгадир ёқмаётган бўлса марҳамат қилиб уммат учун юқоридаги ишларнинг ўрнига тўғрисини сизлар тақдим қилинглар:1. Қуръон илмларига оид асарлар ёзинглар;2. Тафсир ёзинглар!3. Ақидангизни ифодалаб беринглар ва буни умматга қабул қилдиринглар!4. Ҳадисларни ақидангизга мос равишда таржима ва тахлил қилиб беринглар! Энг камида олтита ҳадис тўпламини ўзбекчалаштиринглар! Икки Саҳиҳни шарҳлаб беринглар!5. Ақидангизга мос усулни ишлаб чиқинглар!6. Фиқҳингизни баён қилиб беринглар!Қўлингиздан ҳеч ким ушлаб тургани йўқ. Ўзини “танқидчи” деб биладиган, лекин уммат уни сариқ чақалик қадрламайдиган бир фитначининг шундай деб ёзганига кўзим тушиб қолди: “Ўзбекистонда шайхга рухсат берилган, шунинг учун у киши китоблар ёзди. Менга эса Ўзбекистонда рухсат йўқ, шунинг учун китоб ёза олмайман!” Гапни қаранг! Савияга баҳо беринг! Бу фитначи шу қадар ақли калтаки, китоблар фақат қандайдир рухсат бўлсагина ёзилади, деб ўйлайди. Ёки “фалончига” арпа уни баҳона, деганларидек, қўлидан иш келмаслигини тан олишга журъати етмай, шунақа гапларни алжираб юбораверади. Далил деб шунақанги сафсаталарни ёзаверади. Бир шоир айтган эди:حُجَجٌ تَكَاسَرُ كالزُّجاج تَخالها حقاً، وكـلٌّ كـاسِـرٌ مـكـسـورُДалил деб келтирган ҳужжатларин кўр,Бир-бирин синдирар шиша мисоли.Зоҳирда кўринар бири биридан зўр,Асли синдиргану сингандир - ҳоли.Хулоса қилиб айтганда бугунги кунда ўзбек миллати ўз юртида имкон қадар динига амал қилмоқда. Исломий маърифатини оширмоқда. Сиёсий жиҳатдан омади келмаган ғаразгўйлар ўзбек мусулмонларига осилавермасин! Ўзбекистон ичкарисида туриб, миллатига, динига қилинаётган хизматларни кўра олишмаётган бўлса, айбни ўзларининг нурни кўра олмайдиган кўршапалаклар эканликларидан қидиришсин. Биз мусулмонларни ўзларининг жирканч сиёсатларига тортқилашмасин! Биз уч талоқ қилган сиёсатга “уйланиб олиб”, динни ҳам талоқ қилинган сиёсатга хизмат қилдиришга уринаётганлар чучварани хом санашибди. Бизнинг холис мусулмонларимизга нима дейиш кераклигини ўргатиб ўтиришмасин! Юқоридаги меросга яраша бирор иш қилишсин кейин бизга ақл ўргатишсин!Холис самимий мусулмон дўстларимиз эса бу фитначиларнинг гап сўзларига қарши айнан шу мақолани қўйишларини, улардан мақоладаги таклифни талаб қилишларини илтимос қилиб қоламиз. Мақоладаги илмий меросга яраша иш қила олмаганлар, ўз атрофида, оиласида дўстлари орасида нафақат исломий маърифатни тарқата олишмоқда, балки ўзларининг пуч ғояларини ҳам ўтқаза олишмаяпди. Ҳатто аёлини ўз гапига эргаштира олмайдиганлар, оиласини ислоҳ қила олмайдиганларнинг миллат устоз дея бошига кўтарган зотларни танқид қилишини қандай тушуниш мумкин!? Шундай экан исломий маърифатга ҳисса қўша олмайдиганлар, хисса қўшаётганларга ҳасад қилмасин! Ўзи эплай олмаса, бунинг устига олимларни ортидан камситишга уринса бундайлар фақатгина улуғ карвонга қараб хураётган итлар бўлиб қолишларини ўйлаб кўрсинлар! Ҳали имконият бор экан тавба қилсинлар! Сафларини улуғ карвонга қўшсинлар. Ахир Аллоҳнинг раҳмати жамоат устидаку!Салоту саломларимиз Ҳабибимизга бўлсин!\nАброр Мухтор Алий\t« “ИШИД” сўл ғоялар томонини эгаллади\tШайтон олим бўлганми?! »\nШайтон олим бўлганми?! Мақолага фикр ёки изоҳ беринг


ТОШКЕНТ – Миссисипидан ташриф буюрган АҚШ делегацияси 19 сентябрь, чоршанба куни ўзбек расмийлари билан ҳамкорлик истиқболларини муҳокама қилди, деб хабар беради Ўзбекистон Миллий ахборот агентлиги.\nТашқи ишлар вазири Абдулазиз Камилов АҚШнинг Миссисипи штати Миллий гвардияси генерали Женсон Бойлз раҳбарлигидаги делегацияни қабул қилди. Учрашувда АҚШнинг Ўзбекистондаги элчиси Памела Спратлен ҳам иштирок этди.\nТомонлар АҚШ-Ўзбекистон ҳамкорлигининг кенгайиши доирасида Ўзбекистон ва Миссисипи штати ўртасидаги алоқаларни ривожлантириш масалаларини муҳокама этдилар.\nБойлз суҳбат чоғида Миссисипи штати Миллий гвардияси ва Ўзбекистоннинг тегишли ташкилотлари ўртасидаги ҳамкорлик истиқболлари мавзусини ҳам тилга олган.\nАҚШ ҳарбийлари ҳамкор мамлакатни ривожлантиришга кўмаклашадиган усуллардан бири Миллий Гвардияни қўллаб-қувватлаш давлат дастури орқали амалга оширилади. Дастур хавфсизлик соҳасидаги ҳамкорликни қўллаб-қувватлаш мақсадида АҚШнинг турли штатлари миллий гвардия бўлинмаларини ҳамкор мамлакатлар билан боғлайди.


Nothing энг катта смартфон бозори ҳудудига кира олмайди - Terabayt.Uz\nNothing энг катта смартфон бозори ҳудудига кира олмайди\nУшбу воқеа кутилган эди, энди расман маълум бўлди: Nothing phone (1) АҚШ ҳудудида сотилмайди. Кеча phone (1)'нинг 100 та чекланган версияси ким ошди савдосига қўйилди. Уларнинг ҳеч бири Шимолий Америкадаги маҳаллий операторларни қўллаб-қувватламаслиги маълум бўлди.\n«Биз phone (1) моделини дунёнинг барча ҳудудларига етказмоқчи бўлсак-да, асосий эътиборни ички бозорларга, жумладан, Буюк Британия ва Европага қаратмоқдамиз, бу ерда биз етакчи маҳаллий операторлар билан ҳамкорлик қиламиз. Маълумки, смартфонни ишга тушириш учун унинг мамлакатдаги уяли технологиялар томонидан қўллаб-қувватланишинидан тортиб, алоқа операторлари билан ҳамкорликгача бўлган ҳаракатлар кўп вақт талаб этади ва биз ҳали ёш бренд бўлганимиз сабабли, бу борада стратегик ҳаракатларни амалга оширишимиз керак», - деди Nothing, PCMag'га берган баёнотида.\nVerizon оператори қора рўйхатда бўлган смартфонларга ўзининг тармоғидан фойдаланишга имкон бермайди. AT&T ҳам ўзининг тармоғидан фойдаланиш учун фақат рухсат этилган смартфонларга беради.\nT-Mobile эса очиқроқ оператор, лекин у Европа операторлари каби бир хил диапазонлардан фойдаланмайди, шунинг учун тармоқ қамрови ноаниқ бўлади.\nКомпания келажакда АҚШда ўз смартфонини сотувга чиқаришни режалаштирмоқда, бироқ бу учун компания биринчи навбатда камида битта йирик оператор билан ҳамкорликни йўлга қўйиши керак. Nothing асосчиси Карл Пеи буни аввал ҳам уддалаган, OnePlus 6 смартфони АҚШ ва Канадада бир нечта операторларни қўллаб-қувватлаган ҳолда сотилган.\nЭслатиб ўтамиз, Nothing Phone (1) смартфонининг тақдимоти 12 июлда бўлиб ўтиши режалаштирилган.\nЎҚИНГ: realme компанияси 100 долларлик смартфонни тақдим этди


Архивы РАД ЭТИШ - tafsilar.info\n26 Mart 16:56 by Редакция\nБош прокуратура ҳузуридаги Иқтисодий жиноятларга қарши курашиш департаменти ноқонуний хатти-ҳаракатлар учун пора олмаган мансабдор шахс 10 миллион сўм мукофот пули олганлиги ҳақида хабар берди. Воқеа тафсилотлари. Хусусий корхона раҳбарининг ўринбосари Зангиота тумани кадастр ва ер тузиш бўлими бошлиғига иссиқхона қуриш учун ажратилган ер майдонининг топографик фотосуратларини тасдиқлаш учун 1000 АҚШ доллари миқдорида пора таклиф қилди.\nПОРАРАД ЭТИШСУМТОШКЕНТ ВИЛОЯТИХОДИМ\n24 Mart 14:39 by Редакция\nБиометрик паспортларни миграция полициясининг исталган бўлимида рўйхатдан ўтган бўлишидан қатъий назар шу йилнинг 1 июнидан бошлаб олиш мумкин. Бу Президентнинг «Аҳоли ва тадбиркорлик субъектларига давлат хизматлари кўрсатишда янада қулай шароитлар яратиш, бу йуналишдаги бюрократик тўсиқларни камайтириш бўйича қўшимча чора-тадбирлар тўғрисида» ги фармонида назарда тутилган. Ҳозир чет элга чиқиш учун паспортни фақат рўйхатдан ўтган жойда олиш\n1 июнИЮНРАД ЭТИШЎЗБЕКИСТОНЧЕТ ЭЛ ПАСПОРТИқаердан олиш мумкинҚОИДАЛАРҚОНУНҚОНУН ҲУЖЖАТЛАРИ\n01 Mart 20:23 by Редакция\nГерманияда бир миллиондан ортиқ AstraZeneca вакциналари маҳаллий аҳоли томонидан ушбу дори-дармонларни эмлашни рад этиши сабабли талаб қилинмаслиги мумкин. Германияда 1 миллиондан ортиқ дозадаги моддалар аллақачон тўпланиб қолган ва яна 650 минг дона талаб қилинмаган вактсинани этказиб бериш тайёрланмоқда. Чет эллик журналистлар AstraZeneca эмлаш пункти сифатида ишлатиладиган эски аэропортга ташриф буюришди. Ўша жойда ташриф буюрувчилар жуда\n24 Fevral 08:35 by Редакция\nБош вазир ўринбосари Беҳзод Мусаев, эмлашдан бош тортган одамларга таъсир ўтказиш чоралари кўзда тутиладими, деган саволга жавоб берди. “Агар кимдир эмлашдан бош тортса, ҳеч қандай чоралар кўрилмайди. Эмлаш ихтиёрий равишда амалга оширилади. Ягона усул одамларга эмлашнинг афзалликлари тўғрисида маълумот беришдир. Аммо агар киши эмлашдан бош тортса, унда унга қарши ҳеч қандай чоралар кўрилмайди”, деди у\nCOVID-19БОШ ВАЗИРДЕПУТАТКОРОНАВИРУСМУСАЕВРАД ЭТИШЭМЛАШ\n19 Noyabr 23:36 by Редакция\nАндижонда гўдакни бўғиб ўлдирган ва унга уйланишдан бош тортган қизни пичоқлаган йигитга нисбатан ҳукм чиқарилди. Хабарларга кўра, М.Маҳаммаджонов исмли йигит 2019 йилда фуқаро Пирматова билан учрашган. Ер-хотин Instagram-да танишишди. Шу йилнинг май ойида эркак Пирматовага унга уйланишни таклиф қилди, аммо фуқаро рад этди. Шундан сўнг фуқаро қизнинг уйига борган, акасининг рафиқаси унга эшикни очган. Эркак\nАНДИЖОНРАД ЭТИШТЎҒИЛГАН ЧАҚАЛОҚЯНГИҚОТИЛЛИК


80та вакцинация станцияси ташкил этилди\nТуркистон вилоятида аҳолини COVID-19га қарши оммавий эмлаш бошланди. Шу муносабат билан вилоятда эмлаш станциялари ташкил этилмоқда. Илгари коронавирусга қарши эмлаш вилоятнинг 50та тиббиёт муассасаларида амалга оширилган бўлса, ҳозир уларнинг сони 80дан ошди. Эмлаш пунктлари барча зарур тиббиёт ускуналари билан таъминланган ва санитария талабларига тўлиқ жавоб беради.\nШу билан бирга, минтақага яна 10 минг доза «СПУТНИК-V» вакцинаси етказилди.\nБугунги кунга қадар вилоятда 24 мингга яқин одам эмланди. Улардан 14,5 минг нафарга яқини тиббиёт ходимлари, 6,7 минг нафари ўқитувчи, 600 нафардан зиёд полиция ходими ва бошқа тоифалардан 700га яқин фуқаро. Бундан ташқари, 22 февралдан буён 10 мингдан зиёд одам иккинчи компонент билан эмланди.\nЎтган кун давомида Туркистон вилоятида 23 кишида COVID-19 инфекцияси қайд этилган.\nПандемия даврида минтақада 600 мингга яқин ПЗР тестлари ўтказилди ва ўтган кун давомида 3233 киши лабораторияларда текширилди.\nҲозир юқумли касалликлар шифохоналарида 610та ўрин мавжуд бўлиб, улардан 357таси бўш.\nТуркистон вилояти вакциналарни сақлаш омборларида сиғими 601 литрли 2та музлатгич бор эди, вилоят бюджети маблағи ҳисобидан қўшимча, сиғими 143 литрга яқин 20та музлатгич камераси харид қилинди.\nВилоят ҳокимининг матбуот хизмати., 2021-04-13, 01:54 203\nАсқар Маминга – Россиянинг юксак мукофоти 59\nВилоятимизда 1,6 миллион киши МИТС тизимида суғурталанди 60\nЭмлаш пунктлари ишлаб турибди 186\nЭлимиздаги энг йирик касалхона – Туркистонда қурилади 98\n''Hayat-vax'' вакцинаси келтирилди 106\nМамлакат вакцинасининг янги партияси келди 174\nШифокорларнинг халқаро анжумани 154\nОнадан чақалоққа ўтмаган коронавирус 113\nКарантин чоралари кучайтирилади 131


Учта партия Қирғизистонда президентлик сайловларида ягона номзодни таклиф қилади\nҚирғизистондаги учта мухолиф партия (Тараққиёт партияси, "Ватан" ва "Қирғизистон - менинг юртим") бўлажак президентлик сайловларида ягона номзод қўйишларини эълон қилди. Бу қарорни улар халқ бирлиги, сиёсий барқарорликни сақлаб қолиш ва ҳалол сайловлар ўтказиш ниятида эканликлари билан изоҳлашмоқда.\nПартияларнинг етакчилари Бақит Торобаев, Адахан Мадумаров, Қамчибек Ташиев ва Ахматбек Келдибеков бу учта партия ҳозирча номи бўлмаган янги сиёсий ташкилотга бирлашишини ҳам эълон қилдилар. 2011 йилги сайловларда Ташиев ва Мадумаров биргаликда иккинчи ва учинчи ўринларни эгаллаб, фақат президент бўлиб сайланган Алмазбек Атамбоевга бой берган ҳолда, 20% дан ортиқ овоз тўплаган эди.\nСиёсатшунос Денис Бердаков агар альянс тарқаб кетмаса, коалиция сайловларнинг иккинчи босқичи бўлишига деярли аниқ кафолат беришини таъкидлади.\nҚирғизистон президенти сайловлари 15 октябрда бўлиб ўтади, ҳозирги вақтда 59 киши ариза беришга улгурган. Ҳозирги президент Алмазбек Атамбоев олти йилдан бери ўз лавозимида ва қонунга биноан у иккинчи муддатга номзодини қўя олмайди.


Мунажжимлар башорати: 2 август куни юлдузлар Сизга нималарни ваъда қилмоқда? - Zamin.uz\n00:05 / 02.08.2018\nМунажжимлар башорати: 2 август куни юлдузлар Сизга нималарни ваъда қилмоқда?\n2 август сиз учун ажойиб кечиши кутилмоқда. Асосийси, вужудингизда қайнаб турувчи ғайрат барча оғир-енгил юмушларни аъло даражада уддалашингизга сабабчи бўлади. Фақат юмушларни ўз фойдангизга ҳал этиш пайида бўлинг. Акс ҳолда бу иш билан банд бўлиш сизга нима учун керак. Куннинг иккинчи ярмида яқин қариндошлардан бири ўзингиз йўл қўймаган гуноҳларда айблай бошлаши мумкин. Бундай вазиятларда қалбингиз амрига бўйсунинг. Агар қариндош айтган ўша гуноҳ оғир бўлса, кечирасиз-у, қариндошчилик ўз йўлига. Лекин ўзингизни оқлаб олишингиз шарт бўлади.\nБугун қуёш юз кўрсатмасдан уйғонишингиз ва иш, ўқишга кечикмасдан боришингиз тавсия этилади. Романтик лаҳзаларни кечқурун учун асраб қўйинг. Суюкли инсонлар билан дилдан суҳбатлашиш аксар ҳолатларда кечқурун қизғин кечади. Ишхонангизда вазият сиз кутгандан ҳам аълороқ бўлиши кутилади. Чунки сиз барча мажбуриятларингизни адо этиб улгурасиз. Демак, мукофотдан умид қилишга ҳақлисиз. Мукофотни қаерга сарфлашни эса сизга ўргатиб ўтиришнинг ҳожати йўқ.\n2 август куни нафақат руҳан, балки жисмонан оғирлашиб бораётганингизни ҳис этасиз. Иш бошлаш ҳам юк туфайли қийин бўлади. У ҳолда ҳамма ишни ташлаб табиат қўйнида дам олиб қайтишингиз керак. Дўстларни таклиф этинг. Куннинг иккинчи ярмида молиявий муаммоларни бартараф этиш ниятида елиб-югурасиз. Кечқурун экзотик ва янги кўринишдаги таомлар истеъмол қилишда эҳтиёткорликни қўлдан берманг.\nКунингиз бўрондек бошланиб, бўрондек якун топиши мумкин. Шу бўрон исканжасида ҳам барча ишларни уддалаб, моддий рағбат олишга-да улгурасиз. Оилавий ҳаётингизда ёқимсиз вазиятлар юзага келиш эҳтимоли бор. Шунинг учун муҳим қарорлар қабул қилишга шошилманг. Кимлардир азалдан фарзанд кўришни орзулаган бўлса, ўша кун келди. Кечқурун ёки тунда янги меҳмонни ёруғ юз билан қарши олишга ҳақлисиз. Саломатликни эҳтиётланг.\n2 августда ҳар қандай турдаги ва ҳажмдаги ишларни бажаришда фақат ўзингизгагина суянинг. Бировлардан ёрдам кутишингиз бефойда. Кун давомида зарра бўлсин хайрли ишга қўл уринг. Азартли ўйинлар ва таваккалчилик билан бошланган ишлар сизга фақат кўнгилсизлик олиб келади. Заҳирангиздаги бор маблағдан ажраб қолишингиз ҳам эҳтимолдан холи эмас. Кечқурун шамоллаб қолишдан эҳтиёт бўлинг.\nКунингиз омадли бошланади ва агар кайфиятингизни мажбуран ўзгартириб олмасангиз, омад кечгача сизни тарк этмайди. Атрофдагиларни ҳам бу яхшиликдан баҳраманд этасиз. Лоф бўлмаса, паризод буржида туғилганлар нимага қўл урса, гўё олтинга айланиб қолади. Майли, олтинга айланмасин, бу иллюзия, аммо қоғоз пулларга айланса ҳам ёмон бўлмасди. Бахтга қарши, муҳаббатда оила қурмаганларнинг омади кулмайдиган бўлиб турибди. Яқинда танишган инсон негадир сизга ишонмайдиган кўринади. Бу муаммонинг ечимини топмасангиз бўлмайди.\n2 август куни икки кўзингиз осмон-у фалакда бўлса, ишонинг, бахт ва омаднинг шундоқ яқинидан ўтиб кетасиз. Кейин эса афсусланиб юрасиз. Шундай экан, олдинга, кейин икки ёнга тез-тез кўз ташлаб юринг. Муҳаббатда оила қуришга улгурмаганлар бугун бахтини топиши тайин. У шундоқ қаршингиздан чиқади. Ҳамкасблардан бири билан бирга кечқурун хизмат сафарига жўнаб кетишингиз мумкин. Бу сафар албатта қувончли ва хайрли кечади.\nЮлдузлар бугунингиз ҳам тотли, ҳам аччиқ кечиши мумкинлигини башорат қилишган. Ҳақиқатан, аччиқ ва ширинликни бирдан ейишни хоҳлайверасиз. Аниқроғи, ички кайфиятингиз бир жойда туриб қолиш ўрнига уёқдан буёққа сакраши кузатилади. Ишда қайсарлик сизга катта ёрдам берса, муҳаббатда ён беришдан бўлак чорангиз қолмайди. Агар ўз билганингиздан қолмасангиз, кечқурунга бориб ёлғиз қолиб кетишингиз ҳеч гап эмас. Жуфтингизни, дўстларни ранжитишдан сақланинг.\n2 августда дафъатан ташқи кўринишингиз, ўзингизни тутишингиз, ҳатто юриш-туришингизни ҳам ўзгартиргингиз келиб қолади. Агар буларнинг барчаси сизга наф берса, марҳамат, ўзгартираверинг. Куннинг иккинчи ярмида бир талай харажатларга қўл уришингиз мумкин. Уйдагилар билан бугунча баҳслашманг, катта жанжал келиб чиқиши мумкин. Кечки пайт баъзилар бош оғриғи ва ошқозон безовталигидан қийналиши кутилади. Ўзингизни эҳтиёт қилинг.\nКунингиз жуда ёқимли кечиши кутилса-да, барибир баъзи масалаларда синовлардан ўтишингизга тўғри келади. Улардан муваффақиятли ўта олсангиз, омад ўзимники деяверинг. Бунинг учун атрофингизга очиқ кўнгил ва тўғрисўзларни тўплашга ҳаракат қилинг. Мўмай даромад илинжида бўлсангиз, кўпроқ, қаттиқроқ ишланг, вассалом. Сиз вужудингизга беркиниб олган дангасаликни ҳайдаб сола билишингиз керак. Акс ҳолда мўмай даромад ҳам, йирик харидлар ҳам сизни четлаб ўтишга мажбур бўлади.\n2 август куни шундай фаоллик кўзга ташланадики, сизга югуриш бўйича жаҳон чемпионлари ҳам ҳавас қилса арзийди. Энг асосийси, кечга қадар фақат олдинги сафда бўлинг. Баъзилар раҳбариятдан маоши оширилишини талаб қилмоққа шайланган. Бугун муаммо ҳал бўла қолмайди. Муҳаббатда ўта сезгирлик ва кучли туйғуга эга бўлсангиз, марра сизники. Агар оила қурмаган бўлсангиз, шу баҳонада тўй тезлашиб кетиши тайин. Йигитлар кўнгил изҳорига шошилишлари, қизлар эса ҳа деб жавоб беришга шай туришлари лозим.\nКайфиятингиз эрталабдан паришонликка қараб тортаверишидан ўзингиз ҳам ҳайрон қоласиз. Қандайдир ланжлик сизни таъқиб этаётгандек туюлаверади. Лекин биронта ҳам ёрқин ҳодисани ўтказиб юбормайсиз. Дўстларнинг яхши кунида хизмат қилишингизга тўғри келади. Муҳаббатда бардошли бўлинг. Жуфтингизнинг инжиқликларини бардош ёрдамидагина қабул қилиб ола биласиз. Оёқ оғриғи ҳалиям безовта қиляптими? Дарров врачга учранг. “Замин” янгиликларини “Facebook”да кузатиб боринг\n23-02-2019, 00:45, Ҳаёт тарзи\nМунажжимлар башорати: 10 январ куни юлдузлар сизга нималарни ваъда қилмоқда?\n9-01-2018, 22:40, Ҳаёт тарзи\nМунажжимлар башорати: 1 октябр куни юлдузлар сизга нималарни ваъда қилмоқда?..\n30-09-2017, 22:04, Ҳаёт тарзи\nМунажжимлар башорати: 4 август куни юлдузлар Сизга нималарни ваъда қилмоқда?..\n3-08-2017, 21:06, Ҳаёт тарзи


19:50 / 10.05.2017 1707 pdf Ўқиш режими + -\nҚуръони Каримнинг йигирма тўққиз сураси юқоридагига ўхшаш ҳарфлар билан бошланган. Бу ҳарфларга турлича номлар берилган: баъзилар «Ҳуруфул муқаттаот» – «кесик ҳарфлар» десалар, бошқалар «Ҳуруфул ҳижо» – «алифбо ҳарфлари» дейдилар, учинчилари эса «Фавотуҳус сувар» – «сураларни очувчилар» деб атайдилар.\nБу ҳарфларга турлича ном берилганидек, баъзи сураларнинг улар ила бошланишидан кўзланган мурод ҳақида ҳам ҳар хил фикрлар айтилган. Бу ҳақда махсус баҳслар ҳам бор. Баъзи уламолар бу ҳарфларнинг сирини Аллоҳга ҳавола этадилар, бошқалари: «Бу Аллоҳ билан Набий алайҳиссалом ўрталаридаги сир», – дейдилар. Бошқа бирлари эса уларга ўзларича бошқа маъно берганлар.\nИхтилофнинг асосий сабаби, улар ҳақида на Набий алайҳиссаломнинг ўзларидан ва на саҳобаи киромлардан бирорта ҳам ривоят йўқлигидир. Шубҳасиз, улар бу ҳарфлардан мурод нималигини яхши билганлар, шунинг учун ҳам бир-бирларидан сўрамаганлар ва ривоят қилмаганлар. Саҳобаи киромларнинг одатлари – улар билмаган нарсаларинигина сўрар эдилар. Улар улуғ зотлар бўлиб, елкаларида Ислом динини бутун дунёга тарқатишдек улкан масъулият ётганини тўлиқ тушунар ва асосий эътиборни шунга қаратардилар. Билган нарсалари ҳақида тортишувларга тоқатлари ҳам, вақтлари ҳам йўқ эди.\nКўпгина тафсирчилар, айниқса, тафсирчиларнинг кейинги авлоди: «Баъзи сураларнинг мазкур ҳарфлар ила бошланиши арабларга «Қуръон сизлар ишлатиб юрган «алиф», «лам», «мим»га ўхшаш ҳарфлардан тузилган. Қўлларингиздан келса, сизлар ҳам шунга ўхшаш нарса тузинглар-чи», деган маънони англатиш учун қилинган», – деганлар.\nАввал эслатганимиздек, Қуръони Карим нозил бўлаётган даврда араблар ўзларининг сўзга усталиклари билан фахрланар, шоирлар ҳамда сўз усталари мўътабар шахслар ҳисобланар эдилар. Доимо шеърхонлик, ваъзхонлик бўйича мусобақалар ўтказиб туриларди. Ҳатто ғолиб шоирларнинг шеърлари Каъбаи Муаззаманинг деворига осиб қўйиларди. Қуръони Карим уларнинг нозик жойларидан тутиб «Агар сўз устаси эканингиз рост бўлса, ўзингиз ишлатиб юрган оддий ҳарфлардан тузилган Қуръонга ўхшаш нарса келтиринг-чи», – деди.\nБу худди тупроқнинг мисолига ўхшайди. Оддий тупроқдан кимдир лой қилиб, ғишт қуяди, кимдир сопол идишлар ясайди ва ҳоказо. Лекин Аллоҳ таоло ушбу оддий тупроқдан инсонни яратди, унга жон ато этди. Шунга ўхшаб, араб алифбосининг оддий ҳарфларидан араб сўз усталари шеър тўқийдилар, ваъзхонлик қилиб, одамларни қойил қолдирадилар. Аммо Аллоҳ таоло ўша ҳарфларнинг айнан ўзидан ҳамма-ҳаммани ожиз қолдирувчи Қуръонни нозил қилди!\n19:47 / 10.05.2017 2299\n19:52 / 10.05.2017 1567\nМусо ўз қавмига .Албатта, Аллоҳ сизга бир сигир сўймоғингизни буюрмоқда,, ndash деганини эсланг. Улар .Бизни эрмак қиляпсанми, ndash дедилар. У .Жоҳиллардан бўлиб давоми...\n1259 15:15 / 18.09.2017\nБақара сураси, 35-оят\nВа .Эй Одам, сен ўз жуфтинг ила жаннатни маскан тут. Унда хоҳлаган жойингизда бемалол енглар ва мана бу дарахтга яқинлашмангларки, у ҳолда золимлардан бўлиб давоми...\n1308 09:10 / 16.08.2017\nАна ўшалар расуллардир. Уларнинг баъзиларини баъзиларидан афзал қилдик. Улардан Аллоҳ гаплашгани бор ва баъзиларининг даражасини кўтарган. Ва Ийсо ибн Марямга давоми...\n1188 13:25 / 05.04.2018\nБас, буни ундан олдингиларга ва кейингиларга бездирувчи иқоб ҳамда тақводорларга мавъиза қилдик. Бақара 66. Ушбу хабарлардан Бану Исроилнинг яна икки ахлоқини давоми...\n1166 09:05 / 16.09.2017


☆ Islomiy Sherlar Statuslar Hikoyalar latifalar ♥ | Group on OK | Join, read, and chat on OK!\n☆ Islomiy Sherlar Statuslar Hikoyalar latifalar ♥\nNews FeedTopics 3 137Photos 1 081Videos 193Participants 4 888\nImon va qalb\n,,,,,,,,,,,,,,Alloh kim ?,,,,,,,,,,,,,,\n25 423 views\nВИДЕОНИ КУРИШ https://youtu.be/jECBc8MGc5Y\nШАЙТАНАТ ФИЛМИДА У'ЙНАГАН АКТЁР ЁДГОР САЬДИЕВНИ ВИДЕОСИ ТАРКАЛДИ КУРИШ https://youtu.be/aKlFzEpk8Ts\nДАХШАТ ВИДЕОНИ КУРИШ https://youtu.be/GgsBkmrS5Ac\nСурат Жазоирлик аёл Хола Байяга тегишлидир. У йўл четида нон сотиш билан шуғулланади. Аммо диққатни тортадигани у йўлга тескари қараб ўтиради. Ундан бунинг сабаби ҳақида сўрашганда шундай деган: "Биз маҳрам-номаҳрамлик, иффат-ҳаё асосида катта бўлдик, тарбияландик. Йўлга қараб ўтирсам отамнинг тарбияларига ва қабрдаги марҳум эримга хиёнат қилаётгандек бўламан". Эътибор беринг, у ёши катталигига қарамасдан, ҳаёт уни тирикчилик учун кўчага чиқишига мажбурлаганига қарамасдан ўзини бегоналар кў\nАРМОН... Таъсирли ҳикоя экан, сизларга ҳам илиндим. Онам 20 марталаб ҳаж қилдилар. Шундан 4 тасида мен билан. Санаб юрардилар. Хушхабар берардилар. "Давронбек, бугун жуда яхши туш кўрдим. Ҳажда эканман. Каъбатуллоҳнинг шундоқ ёнида. Ҳаммаси тиниқ, тип-тиниқ. Бу тушимда 20-чи бор ҳаж қилганим..." Онамнинг бу буюк орзуларини амалга ошириш ҳаётий мақсадларимдан эди. Онам ҳеч қачон "болам, қачон сенам мени (бошқалардек) муқаддас сафарга олиб борасан?" демасдилар. Сабр қилардилар. Ҳарамайннинг сурат\nОХИРАТДА ҚАРШИМИЗГА ЧИҚАДИГАН БИЗ БИЛМАГАН ДУШМАНЛАР Аллоҳ деди: "Албатта сен ҳам ўлгувчисан, улар ҳам ўлгувчидирлар!"(Аллоҳдан бошқа ҳар бир тирик жон, ҳамма ҳам ўлади.) - "Сўнгра, албатта, сизлар қиёмат куни Роббингиз ҳузурида тортишурсизлар." - Тасаввур қилинг қиёмат қойим бошланди. Сиз Аллоҳнинг ҳузурида туриб ҳисоб-китоб қилинаяпсиз. Шу пайт сиз билмаган ва сиз ҳаётлик чоғингизда ҳам кўрмаган душманлар пайдо бўла бошлайди. Ҳаттоки улар Аллоҳ таолонинг ҳузурида қўрқмасдан сиз билан талашиб\nГул сувга ошиқ бўлди... Сувга: -"Сени севаман"-деб айтди. Сув: -"Мен ҳам сени севаман"-деди. Орадан бироз вақт ўтгандан кейин, такрор Гул Сувга: -"Сени севаман"-деди. Сув: -"Мен ҳам сени севаман"-деди... Гул касал бўлиб, сўлиб қолди... Сув бу ҳолни кўриб чидолмасдан, табиб чақирди. Табиб Гулни яхшилаб текширгандан кейин, Гулга умидсиз боқди. Сув эса хавотирланиб: -"Гулга нима бўлган экан?"-деб сўради... Табиб эса: -"Ҳеч нарса қилмаган, фақатгина Сувсиз қолибди"-деди... Бундан шу нарса тушунилад\nЎзингизни мухим шахс деб хисобламанг. Дунё сиз бўлсангиз хам бўлмасангиз хам тураверади. Оилангиз, фарзандларингиз сиз ўлгандан кейин хам яшайверишади. Ишларингиз сизсиз хам битаверади. Барчасини зиммангизга олиб ўзингизни қийнайверманг. Умрингиз қандай ўтганини хам билмай қоласиз. Ташлаб қўйинг, вазифаларни тақсимланг, атрофингиздагилар учун эмас ўзингиз учун хам яшанг. Уларни ўзингизга боғлаб қўйсангиз ишонинг, сиздан кейин кўпроқ қийналишади. Қўйиб беринг, уларни хам харакат қилишга ўргатинг\nGruhni kengroq tarqalishiga o'z hisselani qo'shilar. Olloh hammamizdan rozi bo'lsin\nParticipants 4 888\nღ ღX O J I


«Ўзбекистондан Рекордлар китобига киритилганимдан фахрланаман» — Оксана Чусовитина – Газета.uz\n«Ўзбекистондан Рекордлар китобига киритилганимдан фахрланаман» — Оксана Чусовитина\nЎзбекистонлик гимнастикачи Оксана Чусовитина Гиннеснинг Рекордлар китобига киритилди.\n12 декабр 2016, 22:33 Спорт\nЎзбекистонлик гимнастикачи Оксана Чусовитина Олимпия ўйинларида энг кўп иштирок этган спортчи сифатида Гиннеснинг Рекордлар китобига киритилди. Бу ҳақда спортчи ўзининг Instagram`даги саҳифасида хабар қилди.\nЧусовитина 41 ёш ва 56 кунлигида Рио-де-Жанейродаги Олимпиада-2016 ўйинларида иштирок этиб, Олимпия ўйинларида кетма-кет етти маротаба қатнашган ҳолда тарихдаги энг ёши катта гимнастикачига айланганидан ташқари, рекорд соҳибаси ҳам бўлди.\n«Мен учун бу янги босқич, ҳаётимдаги катта ҳодиса. Мен Ўзбекистондан Гиннеснинг Рекордлар китобига киритилганимдан жуда фахрдаман ва бахтиёрман, — дея Оксана Чусовитина „Газета.uz“ билан ўз таассуротларини бўлишди. — Ҳозирча Олимпиада-2020 ҳақида ўйлаётганим йўқ, айни пайтда барча хаёлим келгуси йил Монреалда ўтадиган жаҳон чемпионатига қаратилган. Олдиндан айтишим қийин, шунинг учун олдинга кичик қадамлар билан ҳаракат қиламан, кейин эса нима бўлишини кўрамиз».\n«Ўзбекистон ва бутун дунёдаги барча мухлисларимга кўмаги ва ишончи учун миннатдорчилик билдиришни хоҳлар эдим, айнан улар мени янги марралар сари ундади ва олға интилишга туртки беришди», — дея қўшимча қилди гимнастикачи.\nОксана Чусовитина гимнастика тарихида етти маротаба кетма-кет (1992, 1996, 2000, 2004, 2008, 2012 ва 2016 йилларда) ёзги Олимпия ўйинларида иштирок этган ягона спортчи аёл ҳисобланади. У уч карра жаҳон, Европа ва Осиё ўйинлари чемпиони, жаҳон биринчиликларининг тўртта кумуш, тўрт бронза медалига ҳам сазовор бўлган.\n«Газета.uz» 3 663\nОксана Чусовитина саккизинчи марта Олимпиадада қатнашади 13 октябр 2019, 16:31


Тоғли Қорабоғдаги Шуша шаҳри Озарбайжоннинг маданий пойтахти деб эълон қилинди - Daryo\n23:11, 08.05.2021 33140\nТоғли Қорабоғдаги Шуша шаҳри Озарбайжоннинг маданий пойтахти деб эълон қилинди\nОзарбайжон президенти Илҳом Алиев Боку тасарруфига ўтган Шуша шаҳрини расмий равишда мамлакатнинг маданий пойтахти, деб аташ бўйича фармонни имзолади. Бу ҳақда «РБК» хабар берди.\n«Шуша шаҳри Озарбайжоннинг маданий пойтахти деб эълон қилинади», — дейилади фармонда. Унда «Шуша шаҳрининг тарихий қиёфасини ва аввалги шон-шуҳратини тиклаш, шунингдек, анъанавий мазмунли маданий ҳаётни янгилаш тўғрисида» қарор қабул қилингани айтилган.\nШаҳарни халқаро майдонда Озарбайжоннинг бой маданияти, меъморчилиги ва ёрқин марвариди сифатида тарғиб қилиш режалаштирилган.\nФармонга биноан шаҳарнинг тарихий ва маданий аҳамияти ҳамда «озарбайжон халқига хос маънавий қадрият» туфайли Шушага «алоҳида ғамхўрлик» билан муносабатда бўлиш лозим.\nАлиев январь ойида Шуша Озарбайжоннинг маданий пойтахтига айланиши ҳақида айтган эди. Унинг сўзларига кўра, асосий вазифалардан бири бу шаҳардаги тарихий ёдгорликлар ва масжидларни қайта тиклашдир.\nМаълумот учун, Тоғли Қорабоғдаги Шуша шаҳри 2020 йил ноябрида Озарбайжон назорати остига ўтди. Арманистон кучлари томонидан шаҳарнинг қўлдан берилиши кузда авж олган можаронинг сўнгги воқеаларидан бири бўлди. Шуша стратегик мавқега эга шаҳар бўлиб, Тоғли Қорабоғ пойтахти Степанакертдан 10 км жанубда жойлашган. Степанакертни Арманистон билан боғловчи йўл мазкур шаҳардан ўтади. 90 йилларнинг бошида кечган Қорабоғдаги биринчи уруш пайтида шаҳар жиддий зарар кўрган. Ҳозирги кунда Шуша аҳолиси 4 минг кишидан сал кўпроқ.\nШуша вайрон қилинганидан сўнг дарҳол Москва воситачилигида Ереван ва Боку можарони тўхтатиш тўғрисида келишувга эришди. Унга мувофиқ Тоғли Қорабоғнинг муҳим қисми Озарбайжон ҳарбийлари назорати остига ўтди ва тинчлик шартномасига риоя этилишини назорат қилиш Россия тинчликпарвар кучларига топширилди.\nАввалроқ Туркия президенти Ражаб Тоййиб Эрдўғон Рамазондан кейин (май ойида) Тоғли Қорабоғдаги Шуша шаҳрига ташриф буюриш нияти борлигини маълум қилди. Таъкидланишича, Эрдўғон Шушага Озарбайжон президенти Илҳом Алиев билан бирга келиш ниятидалигини билдирган.\n23:32, 07.09.2021 128095\n08:22, 02.09.2021 122778\n10:10, 04.09.2021 80197\n15:58 Бугун 1073\n15:43 Бугун 630\n15:26 Бугун 1284\n15:10 Бугун 2866\n15:11, 27.09.2021 108784\n19:38, 26.09.2021 71242\n15:19, 26.09.2021 60130\n07:34, 27.09.2021 56933


Samsung Galaxy C9 Pro ҳақидаги тафсилотлар анонсгача ошкор бўлди » Ўзбекистон янгиликлари – Zamin.uz\nБугун Жанубий Кореянинг Samsung компанияси Хитойда Galaxy C9 Pro смартфонини тақдим этиши кутилмоқда. Бироқ мазкур моделга тегишли муҳим тафсилотлар TMall номли ритейлер томонидан тақдимотгача ошкор этилди.\nTerabayt.uz сайтида ёзилишича, Samsung Galaxy C9 Pro модели тўлиқ металл корпус билан ўралган, антенна чизиқлари янги дизайнда ишланган. Унга диагонали 6 дюймли Full HD аниқлигидаги AMOLED экран, 16 МПли асосий камера, 6 ГБ тезкор ва 64 ГБ доимий хотира ўрнатилган. Модель саккиз ядроли Snapdragon 653 процессорида ишлайди. Доимий хотира сиғимини 256 ГБгача бўлган microSD-карта ёрдамида кенгайтириш мумкин.\nҚурилмага ўрнатилган аккумуляторнинг сиғими 4000 мА/соат бўлиб, тезкор зарядлаш технологиясини қўллаб-қувватлайди.\nГаджет Android 6.0.1 Marshmallow дастурида фаолият кўрсатади. Samsung Galaxy C9 Pro смартфони 470 доллар нархида сотувга чиқарилади.\nТеглар: дастурида зарядлаш ГБ ўралган нархида камера


Болани бешикка белаш унинг ривожланишига салбий таъсир қиладими? | Qalampir.uz\nБолани бешикка белаш унинг ривожланишига салбий таъсир қиладими?\nСаломатлик\t19 Ноябрь 2020 08:45 14690\nИнсоннинг соғлом бўлишида вужуддаги ҳар бир аъзонинг ўз ўрни бор. Айниқса, суякларимиз бақувват ва мустаҳкам бўлса, нафақат жисмоний тетиклик, руҳий салоҳият ҳам ошиб бораверади.\nСоғлиқни сақлаш вазирлиги Матбуот хизмати Республика ихтисослаштирилган травматология ва ортопедия илмий амалий тиббиёт маркази директори, тиббиёт фанлари доктори Муроджон Ирисметовдан шу мавзудаги муҳим саволларга жавоб олди.\n– Маълумки, бугун травматология ва ортопедия соҳаси ҳам жадал ривожланяпти. Бу борада Ўзбекистон тиббиётининг салоҳияти қандай?\n– Тўғри, кейинги йилларда соҳа ривожи янги босқичга кўтарилди, диагностика ва даволаш борасида муҳим янгиликлар амалиётга кириб келди. Эндопротезлаш, кўкрак қафаси деформациялари, сколиоз, артроскопик операциялар, блокловчи остеосинтез операциялар бунга мисолдир. Диагностика соҳасида компьютер тамограф, магнит резонанс тамограф, рақамли рентген, электрон подометрия, рентген денситометрия, бўғимларни УЗИ текшируви каби замонавий технологиялар татбиқ этилган.\n– Кўпчиликка унча таниш бўлмаган дисплазия касаллиги ҳақида маълумот берсангиз. Бундай нуқсони бор болаларни йўргаклашда қандай қоидаларга амал қилиш керак?\n– Дисплазия бўкса бўғими шаклланишида юзага келадиган нуқсондир. Агар чақалоқда шундай нуқсон бўлса, туғруқ мажмуасидаёқ ортопед кўриги жараёнида аниқланади. Сўнгра бундай болаларнинг парвариши ва ривожланишини алоҳида назорат қилишда патронаж ҳамширанинг ўрни муҳим. Хусусан, болани йўргаклашда оёқларининг орасини кенг қилиб очиб қўйиш керак. Шунда сон бошчаси чаноқ косачасига тўла кириши таъминланади ва бўғимнинг тўғри шаклланишига имкон яратилади.\nҚолаверса, болани ўз вақтида ортопед кўригидан ўтказиш, белгиланган муолажаларни вақтида олиб, касалликни бартараф этиш лозим. Акс ҳолда, нуқсон туфайли бўғимлар нотўғри шаклланиб, кейинчалик жиддий касаллик юзага келиши мумкин.\n– Болани бешикка белаш таянч-ҳаракат тизимлари ривожланишига муайян даражада салбий таъсир этади дейишади. Бу борада Сиз қандай фикрдасиз?\n– Бешикка белаш чаноқ (букса) бўғимида дисплазия аниқланган ва дисплазия билан даволанаётган болаларда оғир оқибатларга олиб келиши мумкин. Айниқса, қиз болаларда букса бўғимининг оғир даражадаги артрозларини келтириб чиқариши ва ногиронликка сабаб бўлиши мумкин. Шундай касаллиги бўлган болаларни бешикка белашда эҳтиёт бўлиш керак.\nБолани бешикка ётқизишдан олдин унинг вужуди сиқиб йўргакланади, қўллари боғланади, оёқлари ҳам бир-бирига жуда яқин қилиб ўралади. Бу жуда нотўғри. Бола вужуди айни ўсиб-ривожланадиган даврда бундай ўраб-чирмаб қўйиш соғлиғига жиддий салбий таъсир қилади. Бундан ташқари, баъзи оналар уй-рўзғор ишлари билан бандлигини рўкач қилиб, болани бешикда узоқ вақт қолдиради. Натижада жадал ўсадиган даврда бола организми эркин ҳаракат қилишдан мосуво бўлиши, кейинчалик соғлиғига, айниқса, таянч-ҳаракат тизимларининг рисоладагидек ривожланишига таъсир ўтказмай қолмайди. Шу боис, она болани йўргаклашда юқорида айтганимиздек, оёқлар орасини катта очиб, қўлларини бўш қўйиши, гавда бемалол ҳаракатланиши учун шароит яратиши мақсадга мувофиқдир.\n27 Февраль 09:21 52889\n28 Февраль 12:08 48787\n28 Февраль 13:38 45140\n28 Февраль 10:04 25084\n27 Февраль 16:47 24943


Одам савдоси қурбони бўлаётганларнинг асосий қисми — аёллар\nАхборот ва оммавий коммуникациялар агентлигининг анжуманлар залида “Одам савдосига қарши курашнинг ташкилий ва ҳуқуқий механизмларини такомиллаштириш: миллий тажриба ва халқаро амалиёт” мавзусида матбуот анжумани бўлиб ўтди.\nУнда Ички ишлар вазирлиги масъул ходимлари ва журналистлар иштирок этди.\nАнжуманда қайд этилишича, тизимда амалга оширилган ислоҳотлар натижасида барча турдаги жиноятчилик 2017 йилда 15.7 фоизга, 2018 йилда 33.5 фоизга, 2019 йил 11 ойида 24 фоизга пасайган.\nТаъкидланишича, Ўзбекистон ҳудудида одам савдоси бўйича энг кўп кузатиладиган ҳолат — чақалоқларни сотиш билан боғлиқ. Мажбурий жисмоний меҳнат ёки фоҳишаликка мажбурлаш каби одам савдосига оид ҳолатлар мамлакатимиз ҳудудида содир этилмаган. Бундай ҳолатлар хориждаги юртдошларимиз иштирокида кузатилади.\nИИВ Ноқонуний миграция ва одам савдосига қарши курашиш бошқармаси масъул ходими Беҳзод Мамажоновнинг айтишича, 2019 йилнинг ўтган даври мобайнида 116 шахс одам савдоси жиноятини содир этиш билан айбланган ва уларнинг 88 фоизини аёллар ташкил қилади.\nЖиноятчиликнинг олдини олиш мақсадида профилактика инспекторларининг сони 1.000 та штат бирлигига кўпайтирилди. Бундан ташқари, 200 дан ортиқ туман ва шаҳар ички ишлар бўлимларида ёшлар масалалари бўйича раҳбар ўринбосари ва хотин-қизлар масалалари бўйича катта инспектор лавозимлари жорий этилди.


Оиламизни бузган биронтаси бахтли бўлган эмас • NeMolchi.uz\nBosh sahifa Anonim hikoyalar Оиламизни бузган биронтаси бахтли бўлган эмас\nОиламизни бузган биронтаси бахтли бўлган эмас\nЎз ҳикоямни ёзишга ҳеч жазм қилмагандим. Лекин бошимдан ўтказганларим кимгадир сабоқ бўлар, деб бўлишгим келди.\n27 ёшимда турмушга чиқдим. Унгача чет элда ўқиб, малакамни оширдим. Қайтгач, университетлардан бирида ишладим. 29 ёшимда оналик бахтига муяссар бўлдим. Унгача эса икки йил давомида нималарни эшитганимни тасаввур қилаверинг. «Балки бепуштликдир?» ёки «қари қиз бўлгани учун ҳомиладор бўла олмаяпти» – ҳозир собиқ бўлган эримнинг қариндошларидан бундан ҳам баттар гапларни эшитганман.\nҚизим соғлом туғилди. Ҳовлида катта оила бўлиб яшардик. Турмуш ўртоғимнинг укаси уйлангач, биз алоҳида яшаш мавриди келди, деб билдик. Ота-онамнинг кўмаги билан уларга яқин жойда уй олдик.\nТурмуш ўртоғим билан жуда аҳил яшардик. Бир-биримизни бир қарашда тушунардик. У мени ва қизимизни жуда яхши кўрарди. Лекин онасига қарши чиқа олмасди. Онаси нима деса, шу бўларди. Алоҳида чиққанимиздан кейин икки йил ўтгач, судга чақириқ келди – эрим ажримга берибди. Ажрим, мулкни тақсимлаш – буларнинг барчасини бошимдан ўтказдим. Ота уйимга қайтдим.\nҚайнонам ўғлини дугонанисининг қизига уйлантирмоқчи бўлди, лекин унинг отаси “онасининг гапи билан хотини ва қизидан воз кечган одам”га қизини бермади. Собиқ эрим бошқа қизга уйланди. Қизли бўлишди.\nЯқинда қайнонамнинг “сахари” кўтарилиб, комага тушди, зўрға ўзига келтиришди. Ўзига келган илк кунларда ёнида мен бўлдим. Мана ярим йилдирки, тўшакка михланиб қолган. Янги келини унга қарагиси йўқ, унга қизи ўз уйига олиб келиб қараяпти.\nСобиқ турмуш ўртоғим уч ой олдин авария бўлди – ҳозир чўлоқланиб юрибди. Яқинда операция қилдириш учун танишларидан қарз олди.\nСобиқ турмуш ўртоғимнинг опачасини эри учта боласи билан ташлаб кетди ва ёш қизга уйланиб олди. Оиламизнинг бузилишида иштирок этган бирон кимса, афсуски, бахтли эмас…


18:57 / 15.08.2016 | Davronbek | 1642\nАссалому алайкум! Мeн шом намозини ўқимоқлик учун таҳорат олдим ва намозимни ўқидим. Намоздан кeйин овқатландим, лeкин ҳало жойга бормадим. Хуфтон пайти киргач ўша таҳоратим билан хуфтонни ўқийвeрсам бўладими ёки таҳоратимни янгилашим кeракми? Агар янгилаш кeрак бўлса ҳало жойга кирмаган бўлсам авратларимни ювмай қолган аъзоларимни ювсам кифоя бўладими? Аллоҳ барчамиздан рози бўлсин\nВа алайкум ассалом! Таомланиш таҳоратни синдирмайди. عَنْ سُلَيْمَانَ بْنِ بُرَيْدَةَ، عَنْ أَبِيهِ أَنَّ النَّبِيَّ صَلَي الله عَلَيْهِ وَسَلَّم صَلَّى الصَّلَوَاتِ يَوْمَ الْفَتْحِ بِوُضُوءٍ وَاحِدٍ وَمَسَحَ عَلَى خُفَّيْهِ فَقَالَ لَهُ عُمَرُ: لَقَدْ صَنَعْتَ الْيَوْمَ شَيْئًا لَمْ تَكُنْ تَصْنَعُهُ قَالَ: عَمْدًا صَنَعْتُهُ يَا عُمَرُ. رَوَاهُ الْخَمْسَةُ إِلَّا الْبُخَارِيَّ Сулаймон ибн Бурайда раҳматуллоҳи алайҳидан ривоят қилинади, у ўз отасидан ривоят қилади: «Набий соллаллоҳу алайҳи васаллам фатҳ куни намозларни бир таҳорат билан ўқидилар ва икки маҳсиларига масҳ тортдилар. Бас, Умар у кишига: «Бугун қилмай юрган нарсангизни қилдингиз?» деди. У зот соллаллоҳу алайҳи васаллам: «Қасддан қилдим, эй Умар», дедилар». Бешовларидан фақат Бухорий ривоят қилмаган. Шарҳ: Аввало ҳадиснинг ровийси Сулаймон ибн Бурайда раҳматуллоҳи алайҳи билан яқиндан танишиб олайлик: Сулаймон ибн Бурайда ибн Ҳусайн Асламий ал-Марвирузий Ҳазрати Умар розияллоҳу анҳунинг халифалик даврларида таваллуд топдилар. Жуда ишончли ҳадис тўпловчи машҳур тобеъинлардан бўлганлар. Аввалига Марвирузида, сўнг Марвда қозилик қилганлар. Ҳадисларни оталари Бурайда, Имрон ибн Ҳусайн, Оиша онамиз, Яҳё ибн Яъмурлардан ривоят қиладилар. Бу кишидан эса Алқама ибн Марсад, Муҳозиб ибн Дассор, Абдуллоҳ ибн Ато, Қосим ибн Муҳайрама ва бошқалар ривоят қилганлар. Сулаймон ибн Бурайда ҳижратнинг 150-санасида 90 ёшларида Марвнинг Баслайн номли қишлоғида вафот этдилар. Бу ҳадиси шарифда Маккаи Мукаррама фат¬ҳига чиққан саҳобалар Аллоҳнинг ёрдами ила Расулуллоҳ соллаллоҳу алайҳи васаллам бошчиликларида Маккага музаффар ҳолда кириб борган кунлари Пайғамбаримиз соллаллоҳу алайҳи васаллам ҳар намозга янги таҳорат қилмасдан, ҳамма намозларни бир таҳорат билан ўқиганлари ва маҳсиларига масҳ тортганлари ҳақида сўз бормоқда. Бундай одатдан ташқари ишни кўрган Ҳазрати Умар розияллоҳу анҳу Пайғамбаримиз соллаллоҳу алайҳи васалламга мурожаат қилиб: «Бугун қилмай юрган нарсангизни қилдингиз?» деди. Яъни, бир таҳорат билан ҳамма намозларни ўқимас эдингиз, бугун бир таҳорат билан ҳамма намозларни ўқидингиз, деди. Бу ерда «маҳсингизга масҳ тортмас эдингиз, бугун тортдингиз», деган маъно умуман йўқ. Чунки Пайғамбаримиз соллаллоҳу алайҳи васаллам доимо маҳсиларига масҳ тортар эдилар. Буни келгуси ҳадисларда муфассал ўрганамиз. Аввалги ҳадисларда ўрганганимиздек, Расули Акрам соллаллоҳу алайҳи васалламнинг ҳар намозга янги таҳорат қилиш одатлари бор эди. Ҳазрати Умар ўша одатни кўзда тутиб савол бердилар. Бу саволга Пайғамбар соллаллоҳу алайҳи васаллам: «Қасддан қилдим, эй Умар!» деб жавоб бердилар. Яъни, вақт зиқлиги, шароит ноқулайлиги ёки бошқа сабаблардан эмас, таҳорат кетмаса, ҳар намозга янги таҳорат қилиш лозим эмаслигини кишиларга билдириб қўйиш учун қилдим, демоқчилар. Бу ҳам Пайғамбаримиз соллаллоҳу алайҳи васалламнинг сиз билан биз – умматларига ишни осонлаштиришга ҳаракат қилишларининг бир кўриниши. Дарҳақиқат, у зот соллаллоҳу алайҳи васаллам фатҳ куни, кўпчилик гувоҳлигида бу ишни қилмаганларида, «қасддан қилдим», деб айтмаганларида, ҳар намозга янги таҳорат қилиш лозим бўлиб қолар эди. Ушбу ҳадисдан олинадиган фойдалар: 1. Бир таҳорат билан бир неча намоз ўқиш мумкинлиги. 2. Таҳорат кетмагунча, янги таҳорат қилиш вожиб эмаслиги. 3. Маҳсига масҳ тортиш шариат амри эканлиги. 4. Бошлиқ, муқтадо кишилар одатдагидан бош¬қача иш қилсалар, сабабини сўраш жоизлиги. 5. Кишиларга енгиллик тарафини олиш кераклиги. 6. Баъзи нарсаларни одамлар билиши учун қасд¬дан қилиб, кўрсатиб қўйиш кераклиги. Демак, ҳар намозга янги таҳорат қилганлар ҳам, бир таҳорат билан бир неча намозни ўқийдиганлар ҳам тўғри қиладилар. (“Ҳадис ва Ҳаёт” китобидан). Валлоҳу аълам!


Yoshlik - Qizlar va ayollar uchun\nШиддат билан одимлаб бораётган ҳозирги давр барча жабхада бўлгани сингари инсон ақл-заковати, тафаккури, унинг дунёқарашига ўз таъсирини ўтказибгина қолмай, унинг диди, фаҳм-фаросатини ҳам чархлайди.\nШу ўринда аждодларимизнинг кийиниш маданиятига назар солсак, либослари, зебу зийнатлари ўзига хос, ранг-баранг бўлганлигини кўрамиз. Умуман олганда, ҳар бир давр либоси ўша замон маданиятининг маълум маънодаги кўзгуси ҳисобланган. Яъни либосга қараб ҳар бир давр кишиларининг кийиниш одоби, маданияти хусусида фикр юритиш мумкин. Ўз ўрнида бирор мамлакат ёки миллатнинг кийиниш маданиятига бошқа бир халқ маданиятининг таъсири, албатта сезилади.\nКейинги пайтларда ёшларнинг кийиниш одоби ҳақида кўп гапирилаяпти. Ўз навбатида улар шаънига нисбатан эътирозли фикрлар билдирилмоқда. Албатта, бундай эътирозларда жон бор. Дарҳақиқат, охирги вақтларда ёшларнинг, нафақат ёшларнинг, балки ўрта ёш вакилларининг ҳам кийиниши мислсиз ўзгарди. Бундай вазият кишини мушоҳада қилишга ундайди. Кийинишнинг инсон руҳияти, феъл-атвори, кайфияти, тарбияси, дид-фаросати билан боғлиқ жиҳатлари сероб. Шу ўринда эътироф этиш жоизки, кийиниш, шунингдек, урф ҳам ўз-ўзидан пайдо бўлмаган.\nЁшларимизнинг кийган кийимлари, уларнинг муомаласи, юриш-туриши, хатти-ҳаракатлари, ўзини тутиши, оғизларидан чиқаётган сўзларига ҳам таъсир этмай қолмайди.\nНатижада, баъзан ноўрин сўзлар, хатти-ҳаракатлар жамоатчилик орасида муайян кайфиятни уйғотади. Ҳар бир шахс оила аталмиш муқаддас даргоҳда камол топади. Унинг атрофида тергайдиган ота-онаси, буви-бобоси, амма-холаси бор. Аммо баъзан улар болам ўртоқларидан қолмасин, кўнгли ўксимасин, деб қизларига тор шим, калта юбка, қорни, елкаси очиқ кийимларни кийишга изн бераётган экан, демак, бу борада фақат ёшлардан айб ахтариш адолатдан эмас. Қолаверса, маълум маънода оиладаги, мактабдаги муҳит ҳам бунга сабаб бўлади. Айнан оиланинг ўзи ва шундай кийимларнинг кийилиши, замонавий бўлишни талаб қилиши афсусланарли ҳолатдир.\nЁшликнинг ўзи гўзал. Бугунги ёшларимизнинг ғарб модасига муккасидан кетаётгани, улар миллий кийиниш анъаналарини унутмоқдалар, деган гап эмас. Ўзбегимизнинг миллий ифтихори бўлган атласга ҳамиша эътибор катта. У бизнинг урфларимиздан ҳеч йироқлашмайди. Шу билан бирга, яқин-яқингача унутилган адрас, банорас, беқасам матолар яна урфга кирмоқда. Бу қувонарли ҳолат, албатта. Замонавийлик ва миллий уйғунлик ўз аксини топган андозаларда тикилган либослар қизларимиз ҳуснига янада кўркамлик бахш этади\nмаҳалла фуқаролар йиғини раиси:\n— Бугун чор-атрофга боқсангиз, кийиниш маданиятига бир мунча дарз етаётгандек. Ёшларимиз, ўғил-қизларимизнинг эгнидаги кияётган кийимлари борган сари очиқ-сочиқ кўринишга эга бўлиб бормоқда. Болалигимда ҳеч қачон бирор бир қизнинг ёки оиламиздаги бирор аёлнинг яланғоч тўпиғини, уларнинг биз, болалар олдида бўйнини очиб бош ювиб ўтирганини кўрмаганман.\nҲозирги пайтда бундай ҳолатлар одатий, эскирган, ҳеч нарсага арзимайдиган гаплар бўлиб туюлиши мумкин. Ярим-яланғочликка бугунги нигоҳлар кўникиб бормоқда. Зеро, булар кўникиладиган нарсалар эмас. Бундай ҳолатларнинг юзага келишига биз, ота-оналар ҳам беэътибор бўлмаслигимиз керак. Доно халқимиз айтганидек, бир болага етти маҳалла ота-она. Қадриятларимиз бешиги ҳисобланган маҳаллада ўсиб-унаётган ёшларимиз нима учун ўз қадриятларига ҳамоҳанг бўлиш ўрнига миллийлигимиздан узоқлашиб бормоқда, деган савол ҳаммамизни ўйга толдиради. Ҳар бир ота-она бўйнидаги бурч ўз фарзандини оқ-ювиб, оқ тараб, пухта билимли, етук ақл-идрокли этиб тарбиялашдан иборатдир. Ана шундай эзгу бурчимизни, менимча, бугунги кекса авлод чуқурроқ ҳис этса, ўз фарзандларига, улар кўча-кўйга, ишга, ўқишга чиқишларидан олдин очиқ-сочиқ кийим, ярим-яланғочлик беномусликдан дарак беришини уқтирсалар, нур устига аъло нур бўларди.\nМен хам бу отахонимизнинг гапларига кушиламан тугри ёшлар кийинмасин ёки замонави кийимларни кийишмасин демайману кийинсин факат ўзлигини йукотмаган холда кийинишса яхши буларди.\npage revision: 9, last edited: 20 Jul 2009 06:44


Оврупа терроризм таҳдиди остида\nИслом давлати раҳнамоси ал-Бағдодий “халифалик”нинг мағлубиятини тан олди. Энди нима бўлади? Сурия ва Ироққа ўрнашиб олган террорчилар қайси томонга қараб ҳаракатланади?\nҚуйида Ғарбий Европа учун хатарлилик жиҳати кучайиб бораётгани ҳақида Европа манбаларининг таҳлилларини ҳавола қиламиз. Иқтисод ва дунё институти 2016 йил кўрсаткичлари бўйича ўтказган тадқиқотга кўра, террорчилик катта хавф туғдираётган 80 та давлат рўйхати сирасида 15 та Европа давлати ҳам бор. Ана шу давлатлар рўйхатида Франция (29), Буюк Британия (34), Греция (43), Швеция (46) ва Италия (69-ўринда) турибди.\nАжабланарли жиҳати шундаки, ана шу рўйхатда Испания йўқ. Ҳолбуки, Испаниянинг етакчи нашрларидан бири бўлган El Mundo Испаниянинг махсус хизматлари кун сайин юксалиб бораётган терроризм феноменининг мамлакат учун жиддий хатарга айланаётганидан ташвишда эканини эълон қилган эди. Бу ўринда гап “Ислом давлати”га қўшилиш мақсадида Сурия ва Ироққа келиб қолган испан фуқаролари ҳақида бормоқда. Улар дўстлари, танишлари ва атрофдаги радикал кайфиятдаги одамларни тинимсиз равишда ўзлари томонга чорлашмоқда.\n“Ислом давлати” тузмоқчи бўлган хомхаёлларнинг Испаниядаги тарафдорларига қилган мурожаатидаги даъвоси жуда ҳам оддий: "Ҳужумга, ҳужумга, ҳужумга. Биз нимадир қилишимиз керак. Сизга ишга киришишингиздан олдин яна нима юз бермоғи лозим?".\nБу даъватга муносабат қандай бўлмоқда? Махсус хизматлар берган маълумотга кўра, бу чақириққа Испаниядаги юзга яқин бидъатчилар эргашиб кетиши мумкин. Нима бўлиши мумкин? Таҳлилчиларнинг фикрича, йирик эҳтимолга кўра, қандайдир “ёлғиз бўри” тарафидан портлаш содир этилади. Аммо унинг кўлами катта террорчилик гуруҳи олдиндан режалаштирган сценарий бўйича амалга оширилган қўпорувчиликдан кам бўлмайди.\nБундай мудҳиш ҳодисанинг олдини олиш мақсадида испан махсус хизмати Испанияда яшайдиган 800 нафар радикаллар устидан текширув олиб бормоқда. Тахминан, уларнинг 100 нафари алоҳида шароитда яшайди ва исталган вақтга ҳаракатга келиши мумкин.\nСурия ва Ироқлик террорчилар босими остида кун сайин бу хатарнинг юксалиб бораётганини ҳис этаётган яна бир европа давлати, айнан, Германиядир. Немис нашри Frankfurter Allgemeine Германия Конституциясини ҳимоя қилиш федераль ташкилоти берган маълумотга асосланиб ёзишича, мамлакатда исломни ниқоб қилган террорчилар сони ошиб бораётир. Ташкилот раҳбари Ханс-Георг Маасен Берлинда бўлиб ўтган Европа полиция конгрессида мамлакатда 1600 нафар шубҳали шахс бўлиб улар исталган вақтда қўпорувчиликларни амалга ошириши мумкин. 2016 йил айнан шу амалдор бундай хавфли шахсларни 1200 нафар атрофида деб айтган эди.\nМаасеннинг таъкидлашича, Германии доимий террорчилик таҳдид остида. "Биз меъёрий шароитда яшамаётганимизни эътироф этишимиз керак, – деди у. – Айни кунларда ҳақиқий таҳдид остидаги давлат фақат АҚШ эмас – таҳдид остидаги давлатларнинг биринчиси Ғарбий Европа, шунингдек, Германия ҳам”. Расмий раҳбарнинг айтишича, асосий хатарни Суриядан Германияга портлашларни амалга ошириш ниятида келган муҳожирлар туғдиради. Уларда жанг қилиш тажрибаси бор ва улар оддий буюмлардан ҳам портловчи мосламалар ясашни билади. Яна унинг таъкидлашича, шароит тақозо қилиб полиция билан тўқнашиб қоладиган бўлса, террорчилар Калашников автоматидан маҳорат билан фойдаланиб берлин полициясидан яхшироқ ўқ отади.\nИталия бош вазири Паоло Жентилонинг таъкидлашича, Сурия ва Ироқ ҳудудидаги “Ислом давлати” устидан қозонилган ғалаба террорчилик таҳдидини камайтирмайди, бу хавф ҳар доимгидек баландлигича қолаверади. Бу гапни у италия разведкаси ва махсус хизматлари фаолиятини мувофиқлаштирган ахборот хавфсизлиги департаментининг йиллик ҳисоботига суяниб айтган. Ўша ҳисоботда “Ислом давлати” жангариларининг Сурия ва Ироқдаги мағлубияти уларнинг жанг қилиш тактикаси ўзгартиришга мажбур қилади. Уларнинг фаолияти “Ислом давлати”га кириб кейин юртига қайтган европаликлар доирасида давом этади, дейилган. Хавфсизлик бўйича италиялик таҳлилчиларнинг фикрича, бундай қарор натижасида уруш ва низолар Яқин Шарқдан Шенген ҳудудига кўчиб ўтиши мумкин. Ҳозирги вақтда Италия давлати келиб чиқиши италиялик бўлган юздан ортиқ жангарини рўйхатга олган.\nАбдумалик Жўрақул таржимаси\n6068 марта ўқилди\nДругие материалы в этой категории: « Саудия уламолари ҳайъатининг “такфир” тушунчаси ҳақидаги хулосалари (2-жузъ)\tБузғунчи оқимларнинг аломатлари »


Қирғизистон ёшларига Ўзбекистон ОТМларида ўқиш учун грантлар ажратиш режалаштирилмоқда\n21:53 / 11.03.2021\nҚирғизистон ёшларига Ўзбекистоннинг етакчи ОТМларида ўқиш учун ҳар йили устувор йўналишлар бўйича грантлар ажратиш режалаштирилмоқда.\nҚирғизистон президенти Садир Жапаров ва Ўзбекистон етакчиси Шавкат Мирзиёев Тошкентда ўтган музокаралардан сўнг шу ҳақда маълум қилди.\nЎзбекистон президенти матбуот хизматига кўра, бугунги кунда Ўзбекистонда қирғиз миллатига мансуб 300 мингга яқин фуқаро яшайди. Икки мамлакат раҳбарлари халқлар ўртасидаги дўстликни мустаҳкамлаш мақсадида маданият ва кино кунлари, ёшлар форумлари, фестиваль ва кўргазмалар ташкил этишга келишиб олишган.\nЖурналистлар билан учрашувда дастлаб Ўзбекистон президенти Шавкат Мирзиёев сўз олди.\n«Биз икки томонлама муносабатларнинг барча долзарб масалаларини муҳокама қилдик. Устувор эътибор савдо-иқтисодий ҳамкорликни кенгайтиришга қаратилди. Ўзаро товар айирбошлаш ҳажмини ошириш чораларини кўришга келишиб олдик. Шу мақсадда ишбилармонлар ўртасидаги алоқалар фаоллашиши учун қулай шароитлар яратилади, савдо, саноат, қишлоқ хўжалиги, транспорт, инфратузилма соҳаларида умумий қиймати 900 миллион АҚШ долларидан зиёд бўлган янги лойиҳалар амалга оширилади. Уларнинг барчаси ҳозиргина қабул қилинган «йўл харитаси»га киритилди. Инвестиция жамғармасининг ташкил этилиши бу лойиҳаларни амалга оширишга хизмат қилади.\nЎзбекистон – Қирғизистон шериклигида, шубҳасиз, муҳим ўрин тутадиган ҳудудлараро ҳамкорликни фаоллаштириш масалалари ҳам муҳокама қилинди. Биз чегараолди вилоятлар ҳокимларининг мунтазам учрашувларини ўтказиш, аниқ лойиҳа ва тадбирларни амалга оширишга келишиб олдик.\nИшончли ва самарали транспорт йўлаклари мамлакатларимиз иқтисодиётлари учун улкан аҳамиятга эга. Бу борада сўз юритганда, аввало, «Ўзбекистон-Қирғизистон-Хитой» темир йўли ҳамда «Тошкент-Андижон-Ўш-Иркештом-Қашғар» мультимодаль йўлагини қайд этиш лозим. Биз ушбу йўналишларни илгари суриш бўйича ўзаро мувофиқлашган чоралар кўриш тўғрисида аҳдлашиб олдик», – деди Шавкат Мирзиёев.\nПрезидент Садир Жапаров ҳам музокаралар натижаларидан мамнун эканини қайд этди.\n«Ўзбекистон – Қирғизистоннинг асосий савдо шерикларидан биридир. Ўзаро ҳамкорликнинг барча жиҳатларини фаоллаштириш мақсадида парламентлараро ва ҳукуматлараро комиссиялар мажлислари, чегараолди вилоятлар ҳокимларининг учрашувлари яқин вақтларда ўтказиш режалаштирилди. Бизнес вакилларига қулай муҳит яратиш, товар айирбошлаш ҳажмини оширишга келишиб олдик», – деди Қирғизистон президенти.


Ўзбекистон делегацияси Яшил иқлим фондини дастурлаштириш бўйича глобал конференция иштирок этди\nКорея Республикасининг Сонгдо шаҳрида ташкил этилган Яшил иқлим фондини дастурлаштириш бўйича глобал конференцияда мамлакатимиз вакиллари ҳам иштирок этди.\nЯпониялик 200 нафардан зиёд сайёҳ чартер рейс билан Самарқандга келди\nМамлакатимизда Президентимиз ташаббуси билан туризм соҳасини жадал ривожлантириш, Ўзбекистоннинг сайёҳлик салоҳиятини халқаро майдонда кенг тарғиб қилиш бўйича ишлар изчил амалга оширилмоқда.\nИнновацион ривожланиш вазири Иброҳим Абдураҳмонов жорий йилнинг 21 август куни Қорақалпоғистон деҳқончилик илмий-тадқиқот институтида бўлиб, муассасанинг фаолияти, у ерда амалга оширилаётган илмий ишлар ҳамда мавжуд шарт-шароитлар билан танишди.\nШвейцария тараққиёт ва ҳамкорлик агентлиги томонидан молиялаштирилган “Ўзбекистонда сув ресурсларини бошқариш ва миллий лойиҳаси” кўмаги остида журналистлар ўртасида “Сув тежовчи технологияларнинг афзалликлари” мавзуида танлови эълон қилинган эди.\nМудофаа вазирлигининг биринчи ярим йилликда амалга оширган ишлари муҳокама қилинди\nМудофаа вазирлиги: Яқин минтақалардаги ҳарбий-сиёсий вазият мониторинги ўтказилиб, унинг ривожланиш тенденциялари аниқ таҳлил ва прогнозлар асосида баҳолаб борилмоқда\nИлк Мустақиллик байрами бош режиссёри билан тадбирлардаги таниш-билишчилик ва катта моддий манфаатдорликлар ҳақида очиқча суҳбат\nБиринчи байрамнинг биринчи бош режиссёри, Ўзбекистон халқ артисти Рустам Ҳамидов билан тарих ҳақида тарихий суҳбат.\nТАҲЛИЛ ВА ТАКЛИФ: Мактаблардаги бугунги тизим тарих таълимининг издан чиқишига сабаб бўлиши мумкин\nСўнгги кунларда республикамиз педагоглари бошланажак ўқув йилининг таянч ўқув режасини интизорлик билан кутишди.\nЭнг улуғ ва энг азиз байрам – Ватанимиз мустақиллиги айёмига ҳам саноқли кунлар қолди.\nЎзбекистон ва Россия валюта биржалари ҳамкорлик меморандумини имзолади\nЎзбекистон Республикаси Марказий банкида мамлакатимиз ва Россия валюта биржалари фаолиятининг моҳияти ва ўзига хослигига бағишланган семинар бўлиб ўтди.\nСоҳибқирон ҳақидаги икки китоб қайта нашрдан чиқди\n“Шарқ” нашриёти томонидан таниқли журналист ва ёзувчи Ҳаким Сатторий қаламига мансуб “Ҳазрат Соҳибқирон” ва “Соҳибқирон абадияти” китоблари қайта нашрдан чиқди.\nТошкент вилоятида фоторадардан қарздор ҳайдовчиларнинг 138 автомобили жарима майдонига қўйилди\nБугунги ҳолат бўйича 21 минг 854 транспорт воситаси эгаси жарималарни тўламасдан келмоқда.\nМигрантлар учун тарғибот тадбири ўтказилди\nАбдураҳмон Дўстов танишларининг таклифи билан хорижга ишлашга кетди.\nАнжуманда бу йилги “Маънавият фестивали” ҳудудларнинг маҳаллий хусусиятлари, қадриятларига мувофиқ ташкил этилиши таъкидланди.\nЎзбекистон делегацияси таркибига ҳукумат вакиллари, уламолар, мударрислар ва оммавий ахборот вoситaлари вакиллари киритилган.\nХалқаро ҳунармандчилик фестивалида 75 давлатдан меҳмонлар иштирок этади\nҚўқон шаҳрида жорий йилнинг 10-15 сентябрь кунлари илк бор ўтказилаётган халқаро ҳунармандчилик фестивалига саноқли кунлар қолмоқда.\nМаданий мерос ҳафталиги доирасида халқаро конгресс иш бошлади\nЖорий йилнинг 22-27 август кунлари Ўзбекистоннинг тўртта шаҳрида “Ўзбекистон – буюк йўллар ва цивилизациялар чорраҳаси: империялар, динлар, маданиятлар” мавзусида маданий мерос ҳафталиги бўлиб ўтиши белгиланган эди.\nРоссиянинг Ханти-Мансийск автоном округида хорижий фуқароларга қўйилган чеклов бекор қилинди\nРоссиянинг Ханти-Мансийск автоном округи губeрнаторининг биринчи ўринбосари умумий овқатланиш соҳасида мeҳнат фаолиятини олиб боришда хорижий фуқароларга қўйилган чeкловнинг олиб ташлангани юзасидан маълумот берди.


Бекатдан бекатгача… – HURRIYAT\nҲаво совуқ, бунинг устига “Олой” бозори қаршисидаги бекатда одам гавжум. Автобуслар ҳам серқатнов, салонидаги йўловчилар “тўкилиб” улгурмасидан бекатдагилар ўзларини ичкарига уришади.\nСоат 1830 лар эди, кимдир ишдан, кимдир ўқишдан қайтадиган пайт. “Чорсу”, “Максим Горький”, “Қўйлиқ”қа кетамиз, деб йўловчи чақираётган кондукторнинг баланд овози, худди бозордаги сотувчиларнинг “кеп қолинг, қайноғидан бор”, дея харидор чақиришига ўхшайди. Бозор билан жамоат транспортининг фарқи қолмаяпти ўзи.\nАна узоқдан 93-йўналишдаги автобус кўринди. “Эй, нари тур, чиқдингми, энди ўртага сурил” деган гаплар билан бир амаллаб автобусга чиқиб олдим. Кўриб кўзинг қувнайди, салондаги ёшу қарининг қулоғида сим қулоқчин, қўлида алламбало телефон, бири бошини сарак-сарак қилса, бири бошини орқага ташлаб, кўзларини юмиб мириқиб кетаяпти. Биламан бари ғарб мусиқасини тинглаяпти. Лекин бу уларнинг ихтиёри.\nБундай тирбандликда мусиқа тинглашдан бошқа яна нима иш қилиш мумкин, демоқчи эдим… Йўқ бўларкан. Ана орқа тарафда, кўринишидан талабага ўхшайди, сипо кийинган қиз китоб ўқияпти. “Одам зўрға сиғаётган жойда китобга бало борми, йиғиштир китоб-питобингни, уйингда ўқийсан”, жеркиб берди тиқилинчда зўрға нафас олаётган амаки. “Иложини топса, автобуснинг томига ҳам одам чиқазади булар”, деб тўнғиллади бошқа йўловчи.\nҲамроҳларим гапини эшитиб бораётувдим, ҳайдовчига қараб: “Автобусга йўловчи сиғими қанча ўзи, йўналишлар бўйича тақсимланган автобуслар графикка тўлиқ амал қиладими?! Қачонгача одамлар йўллардаги вақтини узоқ кутиш ва асабийлашишга сарфлайди?!” — демоқчи эдим, хаёлимни кондукторнинг: “Тушадиганлар йўл ҳақини тайёрласин”, деган ундови чалғитди.\nОйлик йўл чиптаси борларга мазза, амаллаб эшик олдига етиб олса, марра уларники. Қолганлар йўл ҳақини бериш ва қайтимини олиш учун навбат кутиши керак. Кутганингга яраша қайтимини тўлиқ берса майли, аммо 2000 сўм пул узатганларнинг аксарияти қайтимига 500 сўмни олиб, жимгина тушиб қолаверади.\nЎзбекмиз-да, индамай ўрганганмиз! Меним-ча йўл ҳақи 1400 сўм эди. Қизиқ, бундай “индамасликлар” эвазига минглаб йўловчилардан ҳар куни йиғиладиган 100 сўмликлар бир кунда қанча бўлар экан-а?!\nЖамоат транспортида йўлкира ҳақини тўлаш тизимининг янгича усулларини амалда қўллаш вақти етмадимикан, сиз нима деб ўйлайсиз, ҳурматли йўловчи?\nPrevious Дахлдорлик туйғуси\nNext Дунёни титратган офат


Ўзбекистоннинг икки банки МДҲ рейтингида дастлабки 20таликка кирди\n12:18 10.10.2016 (Янгиланган 15:29 10.10.2016)\nМДҲдаги 200та банк орасида активларининг ўсиш суръати бўйича рейтингга Ўзбекистоннинг 11та банки киритилди\nТОШКЕНТ, 29 сен – Sputnik. "Россия сегодня" ахборот агентлигининг "РИА Рейтинг" рейтинг агентлиги МДҲ давлатлари банк сектори борасида тадқиқот ўтказиб, активларининг ўсиш суръати бўйича банклар рейтингини тузди.\nМДҲдаги 200та банк орасида активларининг ўсиш суръати бўйича рейтингга Ўзбекистоннинг 11та банки киритилди.\nСоф активларининг ўсиши 2015 йилда 47%ни ташкил этган Ҳамкорбанк рейтингда дастлабки 20таликдан жой олди ва 13-ўринда қайд этилди.\nМДҲнинг энг йирик 200 банки рейтингига Ўзбекистон банклари ҳам кирди\nШунингдек, Капиталбанк ҳам дастлабки 20таликка кира олди ва 18-ўринга жойлашди. Ўзбекистоннинг қолган банклари қуйидаги ўринларда қайд этилди: Ипак Йўли банки – 22-ўрин, "Асака" банки – 24-ўрин, Ипотека банк – 26-ўрин, КДБ Банк – 35-ўрин, Ташқи иқтисодий фаолият Миллий банки – 38-ўрин, Қишлоқ қурилиш банк – 40-ўрин, Халқ банки –44-ўрин, Ўзсаноатқурилишбанк – 50-ўрин, Агробанк – 52-ўрин.\nРейтингга жами бўлиб ўн битта давлат: Озарбайжон, Арманистон, Беларус, Грузия, Қозоғистон, Молдова, Россия, Тожикистон, Туркманистон, Ўзбекистон ва Украина банклари киритилди. Рейтингда 2015 йилда активларининг ўсиши 140,1%ни ташкил этган Россиянинг Росэксимбанки биринчи ўринда қайд этилди. Умуман олганда, рўйхатдаги 1-ўриндан 5-ўрингача бўлган поғоналарни Россия банклари эгаллади.\nРИА Рейтинг – "Россия сегодня" ХИАнинг махсус рейтинг агентлиги бўлиб, компаниялар, ҳудудлар, банклар, соҳалар ва кредит таваккалчилигини баҳолашга ихтисослашган.\nАн-148 фожеаси – айни дамда нималар маълум бўлди\nТанасида 16та игна топилган бола воқеаси\nҚиролича Елизавета II Муҳаммад пайғамбарнинг авлоди эканлиги айтилмоқда\nОқилов Стокгольмдаги терактни ИД амири буйруғи билан амалга оширганини айтди


2019 йилда қайси хасталиклар ривожланиши мумкин? — Фарғона шифокори\nМустаҳкам соғлиқ – келажакка “чипта”ни “бепул” олиш дегани эканига шубҳа йўқ. Шунинг учун ҳам биринчи галда у ҳақида қайғуришимиз лозим. 2019 йилнинг асосий қоидаси нафақат карьера ёки шахсий ҳаётни изга солиш, балки соғлиқ ҳақида ҳам қайғуришдан иборатдир. Ушбу қимматли маслаҳатни ҳар бир мучал эгалари эътиборга олишлари керак. Келаси йилда сигир, қўй, балиқ йилида туғилганлар соғлиқларидан кўпам шикоят қилавермайдилар. Аммо йўлбарс, сичқон йилида таваллуд топганлар саломатлигининг умумий ҳолати билангина эмас, балки ички руҳий ҳолатлари билан ҳам шуғулланишлари керак бўлади. Албатта, астрологларнинг бу башоратларига ҳамма ҳам ишонавермаслиги мумкин. Баъзи инсонлар учун эса бу қўлланмадек бир гап…\nТилларанг тўнғиз йилида кўпгина мучал соҳиблари ўз соғлиқларига эътиборли бўлишлари керак бўлади. Кўпчиликда ҳазм қилиш органлари, жигар безовта қилиши эҳтимоли юқори. Айнан келаси йилда саломатликни тиклаш, куч-қувват тўплаш учун яхши имкониятлар бўлади. Ўрта ёшли ва қариялар бу имкониятдан кўпроқ фойдаланишади. Бу давр август-октябрь ойларига тўғри келади.\nЙилнинг дастлабки уч ойи давомида кўпчилик кишилар соғлиғида кутилмаган ўзгаришлар юз бериши мумкин. Жигар, ошқозон ости бези касалликлари “ҳужум” қилса, даволаниш чораларини ортга сурманг.\nЙил давомида тананинг таянч-ҳаракат аъзоларининг ҳолатини қўллаб-қувватлаш фойдадан холи бўлмайди. Бўғимлар, суяклар, умуртқа поғонаси ўтган йилдагига нисбатан мустаҳкамланади. Буни кўпчилик сезади ва хурсанд бўлишлари табиий. Даволанишдан эса тўхтаманг. Имкониятга қараб, чўмилиш ҳавзаларида сузиш машқларига боринг. Амалий гимнастика машқлари билан ҳам шуғулланинг.\nМай ойларида ўша вақтга қадар табобат усулларидан фойдаланиб қилиб келаётган даво чораларининг яхши натижаларини ҳис қила бошлайсиз. Бошлаган парҳез ва тўғри овқатланиш режимингизга анча ўрганиб қоласиз.\nЙил давомида вазнингизга ҳам эътиборли бўлинг. Семириш организм учун жуда хавфли, у билан курашиш талаб этилади. Буларнинг ҳаммаси, бир томондан, кишининг иродасини тоблайди, ўзига бўлган ишончини орттиришга ҳам хизмат қилади.\nҚуёш билан яхши чиқиша олмайдиганлар эҳтиёткорна муносабатда бўлишни унутманг. Қуёшдан ҳимояловчи воситаларсиз унинг тагида кўп вақт қолиб кетмасликка ҳаракат қилинг. Чунки ўсимта касалликлари бирдан авж олиши эҳтимоли катта. Холи кўп инсонлар ҳам катта-кичик холларини назардан четда қолдирмасликлари маслаҳат берилади.\nЁз ойларида ўта зарурият бўлмаса, операция столига ётмаган маъқул. Бу вақтда ой ва қуёш тутилишлари бўлиши мумкин ва инсон организми ноодатий тарзда ишлайди, бу эса салбий оқибатга олиб келиш эҳтимоллари йўқ эмас.\nАммо бу давр зарарли одатлардан воз кечишнинг айни вақти. Чекувчи, ичувчи инсонлар бу ҳақда яна ўйлаб кўришлари маслаҳат берилади.\nСурункали касалликлар билан оғрийдиган эркагу аёллар мавсумий даволаниш курсларини январь, апрель, июль, сентябрь, октябрь ойларининг боши ва ўрталарида олмаганлари маъқул. Баҳор-ёз мавсумида қўзғаладиган кўпгина сурункали касалликларга имконият туғдирмаслик учун, улар билан курашишни январь ойиданоқ бошлашлари кераклигини таъкидамоқда астрологлар.\nУмуман олганда, асторологлар саломатлик масаласида йил мўътадил бўлишини, бунда албатта, берилган маслаҳатларга ўз вақтида амал қилганлар учун кўнгилдагидек, силлиқ ўтишини ваъда қилишмоқда.\n← Спортни тарғиб қилган раҳбар рағбатлантирилади\n“Sen Yolg’iz Emassan”: Сарварбекнинг юраги энди соғлом →\n23.11.2015 fsh.uz 406\n02.01.2019 fsh.uz 113\n27.09.2018 fsh.uz 223\n18.05.2019 fsh.uz 49\n22.12.2018 fsh.uz 160\n10.12.2018 fsh.uz 187\n03.12.2018 fsh.uz 188


СУДХЎРЛИК ВА ПУЛ АЛМАШТИРИШ - | Hizb-Uzbekiston.info\nКапиталистик система назоратидан ташқарида ёки у белгилаб қўйган чегарани бузиш\nHome›САҚОФИЙ БЎЛИМ›СУДХЎРЛИК ВА ПУЛ АЛМАШТИРИШ\nДунё бозорларида кечаётган молиявий муомалалар бўлмиш савдо битимларини кузатадиган бўлсак, савдо-сотиқ операциялари олти хил экани аён бўлади.\n1. Бир пулни шу турдаги пулга сотиб олиш. Ироқий динорнинг янги тангаларини эски тангаларига алмаштириш каби.\n2. Бир пулни бошқа бир пулга алмаштириш. Долларни Миср жунайҳига алмаштириш каби.\n3. Товарни муайян пулга сотилиши ва ўша муайян пулнинг ўзи бошқа бир пулга сотилиши. Битта савдо битимида долларга самолёт сотиб олиб, кейин динорни долларга алмаштириш каби.\n4. Товарни фунт-стерлингга сотиб, унга доллар алмаштириш.\n5. Муайян қимматбаҳо қоғозларни муайян пулга сотиш.\n6. Муайян ширкат акцияларини муайян пулга сотиш.\nЭнди уларнинг ҳукмига бирма-бир тўхталамиз.\nҚимматбаҳо қоғозлар ва акцияларни сотиш ё сотиб олиш шаръан мутлақо жоиз эмас. Чунки қимматбаҳо қоғозларда белгиланган фойда бўлиб, рибога киради. Балки улар рибо муомаласининг айнан ўзидир. Акциялар эса, шаръан жоиз бўлмаган ботил ширкатларнинг улушларидир. Шунга кўра, ҳиссадорлик ширкатларидаги акцияларнинг савдо-сотиғи жоиз эмас. Тижорат, саноат ширкатлари каби фаолияти ҳалол ширкатлар бўладими, банклар акциялари каби фаолияти ҳаром ширкатлар бўладими, фарқи йўқ.\nПулни-пулга алмаштириб, унга товар сотиб олиш ва товарни бирон пулга сотиб, уни бошқа бир пулга алмаштиришлар икки операциядан иборат бўлган ишлардир. Савдо-сотиқ операцияси ва алмаштириш операцияси. Уларга савдо ва алмаштириш ҳукмлари жорий қилиниб, иккаласига айри-айри ҳукм жорий қилинади.\nБир пулни шу пулнинг ўзига сотиш ёки бошқа бир пулга сотиш алмаштириш операцияси ҳисобланиб, шаръан жоиздир. Чунки пул алмаштириш олтин ва кумуш пулни ўз жинсидаги пулга тенгма-тенгига, бошқа жинсдаги пулга эса, тенгма-тенгига ёки ортиқ-камига алмаштиришдир. Алмаштириш операцияси олтин-кумушда қандай бўлса, пулда ҳам шундай бўлади. Чунки пул, пул сифатида олтин-кумушлик сифатига эгадир. Олтин-кумушга қиёсан эмас, олтин-кумушнинг бир тури сифатида пул пулга алмаштирилади. Чунки пул, пул бўлиши учун олтин-кумушга таянади. Биров бир ернинг кумушига ўша ернинг олтинини нақдма-нақд сотиб олиб, уларни кўрсатиб туриб шу олтин динорни шу кумуш дирҳамларга сотиб олдим, деса ва ҳар иккиси ҳам ўша жойда бор бўлса, бу иш жоиздир. Яна биров кўрсатмай битим тузиб, бир ернинг олтинини бошқа ернинг кумушига сотиб олса, масалан, Мисрнинг бир динорини Ҳижознинг ўн дирҳамига сотдим, деса, бу ҳам жоиздир. Чунки пулларнинг қандайлиги битимда кўрсатилиши билан тайин бўлади. Натижада айнан битимда кўрсатилган пулга эга бўлинади. Демак, олтинни кумушга сотиш жоиздир. Бунда кумуш дирҳам бўладими, тақинчоқ бўладими, руда бўладими, фарқи йўқ. Шунингдек, кумушни олтинга сотиш ҳам жоиздир. Олтин тақинчоқ бўладими, ёмби бўладими, руда бўладими, фарқи йўқ. Лекин бу савдо қўлма-қўл, нақдма-нақд бўлиши шарт бўлиб, тенгма-тенг ёки ортиқ-кам, вазнма-вазн, кўтарасига ёки бирини тортиб, бирини кўтарасига бўлиши мумкин.\nСУДХЎРЛИК ВА ПУЛ АЛМАШТИРИШ КАПИТАЛИСТИК ШИРКАТЛАР ҚАРИНДОШЧИЛИК ВА НАФАҚА ТАРЗИДА САРФЛАШ ТАСАРРУФИ ҲУҚУҚИ ДАВЛАТ МУЛКИ\nTagsПУЛ АЛМАШТИРИШ“Исломда иқтисод низоми”\nМусулмонлар 355 қонун моддасини ўзгартириш лойиҳасига эмас балки рошид Халифалик давлатида шариатнинг тўла татбиқ этилишига муҳтож!\nДарайяни ёрдамсиз қолдирганларни дунё ва охиратда нима кутмоқда?!


Ўзбекистон Тоғли Қорабоғдаги кўҳна обидаларни тиклашда ёрдам беришга тайёрлигини билдирди - 01.04.2021, Sputnik Ўзбекистон\nЎзбекистон Тоғли Қорабоғдаги кўҳна обидаларни тиклашда ёрдам беришга тайёрлигини билдирди\nТОШКЕНТ, 1 апр — Sputnik. Ўзбекистон Тоғли Қорабоғдаги кўҳна обидалар, маданият ва маърифат масканларини тиклаш ишларига ҳисса қўшишга тайёр. Бу ҳақда Шавкат\nТОШКЕНТ, 1 апр — Sputnik. Ўзбекистон Тоғли Қорабоғдаги кўҳна обидалар, маданият ва маърифат масканларини тиклаш ишларига ҳисса қўшишга тайёр. Бу ҳақда Шавкат Мирзиёев Туркий кенгашнинг норасмий саммитида маълум қилди.Ўтган йилнинг декабрь ойида Мирзиёев озарбайжонлик ҳамкасби Илҳом Алиевни Тоғли Қорабоғда ҳарбий ҳаракатлар якунлангани билан самимий табриклаган эди. Улар глобал ва минтақавий тузилмалар доирасидаги яқин мулоқотни қўллаб-қувватлашга келишиб олган эди.Эслатиб ўтамиз, 2020 йил сентябрь ойи охирида яна бошланган Тоғли Қорабоғ можароси Россия, Озарбайжон ва Арманистоннинг уч томонлама келишувига асосан 10 ноябрда тўхтатилган эди. Шундан сўнг ҳудудга Россия тинчликпарвар кучлари киритилган. Ереван келишилган ҳолда Агдам, Келбажар ва Лочин ҳудудларини Боку ихтиёрига берган.\nўзбекистон, шавкат мирзиёев, озарбайжон, туркий тилли давлатлар ҳамкорлик кенгаши, тоғли қорабоғ, илҳом алиев\n© Sputnik / Илья Питалев / Фотобанкка ўтишНагорный Карабах\nШавкат Мирзиёев Туркий кенгашнинг норасмий саммитида мамлакатТоғли Қорабоғдаги кўҳна обидаларни тиклашда ёрдам беришга тайёрлигини билдирди.\nТОШКЕНТ, 1 апр — Sputnik. Ўзбекистон Тоғли Қорабоғдаги кўҳна обидалар, маданият ва маърифат масканларини тиклаш ишларига ҳисса қўшишга тайёр. Бу ҳақда Шавкат Мирзиёев Туркий кенгашнинг норасмий саммитида маълум қилди.\nЎтган йилнинг декабрь ойида Мирзиёев озарбайжонлик ҳамкасби Илҳом Алиевни Тоғли Қорабоғда ҳарбий ҳаракатлар якунлангани билан самимий табриклаган эди. Улар глобал ва минтақавий тузилмалар доирасидаги яқин мулоқотни қўллаб-қувватлашга келишиб олган эди.\nЭслатиб ўтамиз, 2020 йил сентябрь ойи охирида яна бошланган Тоғли Қорабоғ можароси Россия, Озарбайжон ва Арманистоннинг уч томонлама келишувига асосан 10 ноябрда тўхтатилган эди. Шундан сўнг ҳудудга Россия тинчликпарвар кучлари киритилган. Ереван келишилган ҳолда Агдам, Келбажар ва Лочин ҳудудларини Боку ихтиёрига берган.


IT-Park резиденти мақомини олиш учун энг...\n02.12.2019 18:53 0 1333\nIT-Park матбуот хизмати резидент мақомини олиш учун ариза беришда энг кўп бериладиган саволлар ва уларга жавобларни эълон қилди.\nКимлар IT-Park резиденти бўлиши мумкин?\nАсосий фаолият тури (IFUT) қуйидагилардан бири бўлган Ўзбекистонда рўйхатдан ўтган ҳар қандай юридик шахс IT-Park резиденти бўлиши мумкин:\n«Компютерда дастурлаш, маслаҳатлар ва бошқа тегишли хизматлар» (62.0);\n«Малумотларни жойлаштириш ва қайта ишлаш хизматлари, веб-порталлар» (63.1);\n«Дастурий таъминот ишлаб чиқариш» (58.2);\n«Бошқа тоифаларга киритилмаган таълимнинг бошқа турлари» (85.5) – фақат ахборот технологияларини ўқитиш йўналиши бўйича.\nЧет эл компанияси IT-Park резиденти бўлиши мумкинми?\nЎзбекистонда рўйхатдан ўтган юридик шахс IT-Park резиденти бўлиши мумкин, яъни хорижий компания IT-Park резиденти бўлиши учун Ўзбекистонда юридик шахс сифатида рўйхатдан ўтиши керак.\nЯкка тартибдаги тадбиркор IT-Park резиденти бўлиши мумкинми?\nЙўқ, мумкин эмас, чунки якка тартибдаги тадбиркор – бу жисмоний шахсдир (юридик шахс ташкил этмаган). IT-Parkнинг резидентлари фақат юридик шахслар бўлиши мумкин.\nБошқа вилоятда рўйхатдан ўтган юридик шахс резидент бўлиши мумкинми?\nҲа, мумкин. Ўзбекистон ҳудудида давлат рўйхатидан ўтган жойидан қатъи назар, юридик шахслар IT-Parkнинг резидентлари бўлишлари мумкин.\nIT-Park резиденти деган мақомни олиш учун ариза қандай топширилиши керак?\nIT-Park резиденти мақомини олиш учун сиз IT-Park дирекциясига таъсис ҳужжати ва бизнес-режани илова қилган ҳолда ариза топширишингиз керак. Аризани электрон почта, веб-сайт орқали бериш, почта орқали юбориш ёки IT-Park дирекцияси офисига олиб келиб бериш мумкин.\nАризани кўриб чиқиш ва қарор қабул қилиш жараёни учун қанча вақт талаб қилинади?\nIT-Park дирексияси ҳужжатларни тақдим этилган кундан бошлаб 15 иш куни ичида кўриб чиқади.\nЮридик шахсга IFUT коди бўйича берилган асосий фаолият тури рухсат этилган фаолият турларидан фарқ қилган ҳолатда ҳам IT-Park резиденти бўлиш мумкинми?\nЙЎқ. Ўзбекистон Республикаси Вазирлар Маҳкамасининг 2019 йил 15 июлдаги 589-сонли «Дастурий маҳсулотлар ва ахборот технологиялари Технологик паркининг фаолиятини ташкил этиш чора-тадбирлари тўғрисида» ги қарорига биноан IT-Park резиденти фақат 1-саволга берилган жавобда эслатиб ўтилган фаолият турларини амалга оширишлари шарт.\nНималар юридик шахсни IT-Park резиденти сифатида рўйхатдан ўтказишда рад жавобини бериш учун сабаб бўлиши мумкин?\nРад этиш учун қуйидагилар асос бўлиши мумкин:\nТалабларни бузган ҳолда ариза ва бошқа ҳужжатларни расмийлаштириш;\nАризада ва бошқа ҳужжатларда нотўғри ёки бузиб кўрсатилган маълумотларнинг мавжудлиги;\nБелгиланган талабларга жавоб бермайдиган фаолиятни амалга ошириш.\nРад этиш учун асос бўладиган жиҳатлар дирекцияни рўйхатдан ўтказишни рад этиш тўғрисидаги қарорида кўрсатилади.\nIT-Park резиденти деган мақомни олиш учун рўйхатдан ўтказиш рад этилгандан кейин ҳам такроран ариза топшириш мумкинми?\nҲа мумкин. Рад этиш сабаблари бартараф этилган тақдирда. Ариза ва бошқа ҳужжатларни қайта кўриб чиқиш биринчи марта ариза топширилгандаги тартибдаги каби амалга оширилади.\nБизнес режани тузиш вақтида нималарга эътибор бериш керак, қандай маслаҳатлар берасиз?\nБизнес-режада юридик шахс ҳақида, тақдим этилаётган хизматлар, лойиҳалар, асосий молиявий кўрсаткичлар, ташкилий тузилма ҳақида тўлиқ маълумот берилиши ва мақсадлар акс эттирилиши керак.\nБизнес-режада сўралган барча маълумотларни батафсил, аммо лўнда қилиб тақдим этиш тавсия этилади. Маълумотлар муҳим, тузилмавий, ўзаро боғлиқ ва асосли бўлиши керак.\nДирексиянинг бизнес-режага бўлган талаблари билан ушбу ҳавола орқали танишишингиз мумкин.\nАризаларни кўриб чиқиш жараёни қандай ҳужжатларга кўра тартибга солинади?\nЮридик шахсларни IT-Parkнинг резидентлари сифатида рўйхатдан ўтказиш тартиби Ўзбекистон Республикаси Вазирлар Маҳкамасининг 2019 йил 15 июлдаги 589-сонли «Дастурий маҳсулотлар ва ахборот технологиялари Технологик парки фаолиятини ташкил этиш чора-тадбирлари тўғрисида» ги қарори билан тартибга солинади.\nЯнада батафсилроқ маълумотни IT-Park веб-сайтида ёки + 998 (71) 209-11-99 ёки +998 (99) 810-60-27 телефон рақамлари орқали мурожаат қилиб, шунингдек, resident@it-park.uz электрон почтаси орқали олиш мумкин.


Миллий гвардияга хизматга кимлар қабул қилинади | NORMA.UZ\nЎзбекистон Республикаси Миллий гвардияси бўлинмаларига контракт бўйича ҳарбий хизматга номзодларни саралаш тартиби тўғрисидаги низом тасдиқланди (рўйхат рақами 3210, 13.01.2020 й.).\nНомзодларни саралаш тадбирлари қуйидаги босқичларни ўз ичига олади:\nпсихологик ўрганиш (номзоднинг интеллектуал ривожланганлик даражаси ва психоэмоционал барқарорлигини баҳолаш);\nИстисно ҳолларда қуйидаги тоифалар учун фақатгина тиббий кўрик ва махсус текширув босқичларидан ўтган ҳолда Миллий гвардияга хизматга қабул қилиш назарда тутилган:\nилмий даража ёки илмий унвонга эга бўлган фан арбоблари, шунингдек маданият вакиллари;\nсўнгги 5 йил давомида республика миқёсидаги спорт мусобақасининг ғолиби бўлган ёки халқаро миқёсдаги спорт мусобақасининг 1-3-ўринларидан бирини эгаллаган спортчилар.\nСаралашда қуйидагилар иштирок этишлари мумкин:\n18 ёшдан 30 ёшгача бўлган шахслар;\nНомзодларни дастлабки ўрганиш мақсадида Миллий гвардия бўлинма бошлиғи ёки командирининг буйруғи бидан доимий фаолият юритадиган Номзодни дастлабки ўрганиш комиссияси ташкил этилади ҳамда номзодлар учун қабул кунлари белгиланади. Бўлинма бошлиғи ёки командири комиссия раиси, кадр органи бошлиғи эса комиссия котиби ҳисобланади.\nМиллий гвардия бўлинмалари кириш жойларида номзодларни саралаш тартиби, уларга қўйиладиган талаблар ва мунтазам қабул кунлари ҳақидаги маълумотлар қайд этилган ахборот стендлари жойлаштирилиши лозим.\nКонтракт бўйича ҳарбий хизматга кириш истагини билдирган шахслар доимий яшаш жойидаги Миллий гвардия бўлинмасига ариза билан мурожаат қилишлари мумкин. Вақтинча яшаш жойи бўйича шу ҳудудда таҳсил олаётган ёки расмий меҳнат фаолияти билан шуғулланаётган шахслар мурожаат қилишлари мумкин.\nНизом билан номзодлар томонидан саралашнинг ҳар бир босқичидан ўтиш учун аниқ мезонлар белгиланган. Шунингдек, Низомда саралашнинг барча босқичларидан ўтган номзодларнинг ҳужжатларини расмийлаштириш ҳамда контракт бўйича Миллий гвардияга ҳарбий хизматга қабул қилиш тартиби белгиланган.\nҲужжат Қонун ҳужжатлари маълумотлари миллий базасида эълон қилинган ва 13.01.2020 йилдан кучга кирди.


Китоб ҳақида давра суҳбати\n10:10 / 09.10.2019 573\nКитоб – инсоннинг яқин дўсти, суҳбатдоши, сирдоши. У кишининг дунёқараши, сўз бойлигини оширади. Америкалик олим, ёзувчи Нил Гейман олиб борган тадқиқот натижаси шуни кўрсатдики, китоб мутолаа қилмайдиган болалар келажакда безори бўлиб улғайиши эҳтимоли юқори экан. Шу билан бирга, китоб ўқиш одамларни эмпатияга – фақат ўз хоҳиш-истаклари ва манфаатларини ўйлашдан воз кечиб, умумий мақсад йўлида бирлашишга ундайди.\nХудди шу мақсадда 8 - октябр куни 2 - талабалар турар жойида тарбиячи педагог, психолог Дилором Сағдуллаева, ГТҚ факултети катта ўқитувчиси Муслимов.Т.Д ва ТЖИЧАБ кафердраси ассистенти А.Нигматов бошчилигида "Китобни сев, уни ардоқла" мавзусида давра суҳбати ўтказилди.\nТалабар ТТЖда қандай бадий адабиётлар ўқишётгани ҳақида савол - жавоблар бўлиб ўтди. Бадиий адабиётларни ўқиб туриш тавсия этилди. Китоб кўп ўқиш танловига старт берилди. Китобхонлик танловида фаол иштирок этган талаба тақдирланиб бориши хақида таъкидлаб ўтилди. Тадбирда ҚСХEТ, ГТС талабалари фаол қатнашишди.\nҚСХEТ талабаси Отабеков.М.А ахбороти


Йўқ рўйхатнинг (балки мутлақо махфийдир) қурбоними ёки...\n14 январь куни ўзбек-қирғиз чегарасидаги “Дўстлик” божхона постида андижонлик инсон ҳуқуқлари ҳимоячиси, врач Гулбаҳор Тўраева ҳибсга олинди.\nНорасмий манбалардан олинган ушбу маълумотни тасдиқлаган яқинларининг билдиришича, Г.Тўраева ёнидан ҳуқуқ ҳимояси соҳаси ва ўзбек мухолифати вакилларига тегишли адабиётлар топилгани учун ушланган. У вояга етмаган ўғли билан 16 январга қадар - икки кун давомида ўша ерда тутиб турилган. Кейин эса Миллий хавфсизлик хизматининг Андижон вилояти бошқармасига жўнатилган.\nҲуқуқ ҳимоячисининг турмуш ўртоғи Фарид Ангелдиннинг айтишича, у хотинининг ҳибсга олинганидан фақат 16 январь куни хабар топган.\n“Гулбаҳорнинг ҳибсга олинганини қариндошлардан эшитдим. 14 январь куни ҳибсга олишибди. 16 январь куни Миллий хавфсизлик хизматининг Андижон вилояти бошқармасига жўнатишибди. Мендан телефон рақамларимни олиб қолишди ва икки-уч кунда хабарлашишини айтишди, холос”, - деди Ф.Ангелдин.\nУнинг сўзларига кўра, чегара пости ва уйда тинтув ўтказилган чоғда Гулбаҳор Тўраева ёнидан ўзбек мухолифати вакиллари, жумладан, “Эрк” демократик партияси етакчиси, шоир Муҳаммад Солиҳ ва шоир Рауф Парфининг шеърий тўпламлари, мухолифат вакили Мақсуд Бекжоннинг ҳуқуқий мазмундаги китоби мусодара қилинган.\n“Ўзбекистон ҳуқуқ тартибот-идоралари бу китоблар мамлакатда тақиқланган, деган сабабни келтирди. Аммо бу китобларнинг тақиқлангани ҳақида ҳеч қаерда айтилмаган. Гулбаҳор ҳам буни билмасди”, - дер экан Ф.Ангелдин хотинига Жиноят кодексининг 159-моддаси (конституциявий тузумга тажовуз қилиш) 1-банди билан айб қўйилганини айтди.\nАндижонлик врач Г.Тўраева шифокорлар ҳуқуқларини ҳимоя қилишни мақсад қилган ташкилот очган ва бу иш билан 2004 йилдан буён шуғулланаётган эди. 2005 йилги Андижон воқеаларидан сўнг Г.Тўраева вазиятни ўрганиш ва воқеа қурбонлари, жабрланганлар сонини аниқлашга киришган ҳамда Андижон шаҳрида бир неча кун ўликхона вазифасини бажарган 15-мактабдан туриб оммавий ахборот воситаларига маълумот берган эди.\nАндижон воқеаларидан сўнг у ерда нима бўлганини ўрганишга киришган аксар ҳуқуқ ҳимоячилари, журналистларга нисбатан Ўзбекистон ҳуқуқ-тартибот идоралари таъқиб-тазйиқ бошлади. Кўпчилик мамлакатни тарк этди.\nАндижонлик ҳуқуқ ҳимоячиси, ҳозир Европа давлатларидан биридан бошпана топган Дилшод Тиллахўжаев Г.Тўраева мамлакатни ташлаб кетмаганини айтар экан, Г.Тўраеванинг ҳибсга олиниши, шубҳасиз, унинг ҳуқуқ ҳимояси соҳасидаги Андижон воқеаларидан кейинги фаолияти билан боғлиқлигини таъкидлади.\n“Г.Тўраева фаолиятини тўхтатмади. Яқинда у Германия элчихонасида инсон ҳуқуқлари фаоллари билан ўтган учрашувда қатнашди. Шунинг учун маҳаллий ҳуқуқ-тартибот идоралари томонидан сиқувга олинган эди”, - деди Д.Тиллахўжаев.\n“Эрк” партиячи бош котиби Отаназар Орипов аслида Ўзбекистонда тақиқланган адабиётлар рўйхати йўқлиги, бор бўлса ҳам уни оддий одамлар ёки мухолифат вакиллари билмаслигини айтади.\n“Эҳтимол махсус хизматлар қўлида бундай рўйхат бордир. Аммо бунақа рўйхатни биз кўрмаганмиз ва оддий одамлар ҳам бу ҳақда билмайди. Агар тақиқланган китоблар рўйхати бўлса, буни очиқ эълон қилиш керакмасми, ахир?! Оддий одамлар буни билиши керак-ку?!”, - деди О.Орипов.


Бишкекдаги болалар боғчалари ҳали ҳам ёпиқ, мактабларда офлайн режимда ўқитиш қисман бошланади\nБишкекда мактаблар ва болалар боғчаларида бир қатор машғулотлар учун ўқув жараёнини офлайн режимда тиклашни вақтинча кейинга қолдиришга қарор қилинди.\nҚирғизистон Республикаси пойтахти ҳокимлиги матбуот хизматининг хабар беришича, шаҳар фавқулодда эпидемияга қарши ва эпизоотияга қарши комиссияси (ЧППК) шаҳар ҳокими ижтимоий масалалар бўйича ўринбосари Ойжан Чйнйбаева раҳбарлигида эпидемиологик вазиятни кузатгандан сўнг ва Давлат санитария-эпидемиология назорати маркази мутахассисларининг рухсати билан фақат тўртта параллель — 1, 5,9 ва 11-синфлар учун офлайн ўқитишни бошлашга қарор қилди.\nҲокимиятда ота-оналар ва болаларни «ушбу қарорга тушунча ва сабр билан муносабатда бўлишга» чақирди ва «жуда тез орада» таълим муассасалари фаолиятини тўлиқ тиклашга имкон бўлишига умид билдирди.\nЭслатиб ўтамиз, аввалроқ Бишкек мерияси 20 январь куни болалар боғчалари фаолиятини қайта тиклашни ва 1 февралдан мактабларнинг барча синфларида ўқитишни бошлашни режалаштирган эди.\nҚирғизистонда 2020 йил март ойида коронавирус тарқалиши сабабли карантин остидаги мактаблар ёпилди, ўқитиш масофадан ўтказилди. 2020/2021 янги ўқув йилида ҳам ўша форматда давом этди.\n2020 йил 11 ноябрдан бошлаб мамлакат бўйича 1 489 та мактабга 1-6, 9 ва 11-синф ўқувчилари учун одатдаги дарсларига қайтишга рухсат берилди. Маҳаллий ҳокимият мустақил равишда мактабларда ўқишни тиклаш тўғрисида қарор қабул қилди. Пойтахтдаги эпидемиологик вазиятни ҳисобга олган ҳолда Бишкек мерияси мактабларни очмади.\nЎтган кун давомида Қирғизистонда коронавирус инфекциясининг 76 та ҳолати аниқланди, бу эса жамоавий пневмонияни ҳисобга олган ҳолда. Бишкек (32 та ҳолат) ва Чуй вилояти (25 та) янги ҳолатлар сони бўйича етакчи бўлиб қолмоқда.


Самсунг букилувчи смартфонини сотувга чикаришни кейинга колдирди – КУН УЗ\nГлавная / Технологиялар / Самсунг букилувчи смартфонини сотувга чикаришни кейинга колдирди\n23.04.2019\tТехнологиялар Comments Off on Самсунг букилувчи смартфонини сотувга чикаришни кейинга колдирди 31 Показы\nSamsung Electronics компанияси букилувчи экранли янги Galaxy Fold смартфонларини дисплейи билан боглик муаммоларни урганиш учун сотувга чикаришни кейинга колдирди.\nSamsung’да таъкидланишича, курилмани синовдан утказаётган фойдаланувчилар унинг экрани билан муаммолар юзага келганини маълум килишган.\n“Фикрларни тулик урганиш ва кушимча синовлар утказиш учун смартфоннинг чикарилишини кейинга колдиришга карор килдик. Биз якин хафталарда смартфоннинг сотувга чикарилишини эълон киламиз”, деб айтилган компания хабарида.\nТаъкидланишича, бошлангич текширувлар экран билан муаммолар букишнинг экраннинг юкори ва пастки кисмига таъсири билан богланган булиши мумкинлигини курсатган. Шунингдек, курилма ичида топилган нарсалар дислей ишлашига таъсир килган холат хам кайд килинган.\nКомпания дисплей химоясини кучайтириш буйича чораларни куришга ваъда берган.\nSamsung февраль охирида дунёдаги илк букилувчи экранли Galaxy Fold моделини такдим килганди. Модел 7,3 дюймли букилувчи экран билан жихозланган булиб, бунинг эвазига смартфон ихчам курилмага айланиши мумкин. Смартфон 2-чоракдан 10 та давлатда, жумладан Россияда сотувга чикарилади. АКШда смартфон 1,98 минг доллардан сотилади.\nПред. ЖАМБУЛДАГИ ФОЖИА: КУРБОНЛАРНИНГ БАРЧАСИ УЗБЕКИСТОН ФУКАРОЛАРИ ЭМАС, ТИВ ЭСА ХОЗИРЧА АНИК МАЪЛУМОТ БЕРМАЯПТИ\nСледующая Туркия С-400’ни Катар ва Озарбойжонга беришни режалаштирмаётгани маълум килинди\nРоссияда Ravon дилерлик тармогини кенгайтириш ишлари давом этмокда. Жорий йилнинг 6 январь куни Москва шахрида …